£ 


ΝΕΑ 
ΑΝΑΤΟΛΗ 


Προλετάριοι όλων των χωρών, 
καταπιεζόμενα έθνη και λαοί ενωθείτε! 



“Από τη στάχτη του 8α 
ξαναγεννηδεί το ΚΚΕ” 

ν. Ζαχαρ,άδης ΟΡΓΑΝΟ ΤΗΣ Κ.Ε ΤΗΣ ΟΡΓΑΝΩΣΗΣ ΓΙΑ ΤΗΝ ΑΝΑΣΥΓΚΡΟΤΗΣΗ ΤΟΥ ΚΚΕ 

ΠΡΟΒΟΚΑΤΟΡΙΚΗ Η 
ΠΟΛΙΤΙΚΗ ΠΑΠΑΝΔΡΕΟΥ 
ΓΙΑ ΚΥΠΡΟ-ΤΟΥΡΚΙΑ 

Ο παπανδρέου φροντίζει για την όξυνοη των 
εηηηνοτουρκικών και εΛΛηνοευρωπαϊκών σχέσεων 


Πέρασε πια η περίοδος που οι 
ρωσόδουλοι έστρεφαν το ελληνι¬ 
κό σοβινιστικό σκυλί να δαγκώ¬ 
σει τους Αλβανούς και τους Μα- 
κεδόνες. Τώρα ήρθε η ώρα της ε¬ 
πίθεσης στην Τουρκία, αφού η ελ¬ 
ληνική διπλωματία κατάφερε αυ¬ 
τό που ήθελε με την πρώτη επίθε¬ 
ση: να εμποδίσει την Αλβανία και 
τη Δημ. της Μακεδονίας να προ¬ 
σεγγίσουν ουσιαστικά τη Δυτ. Ευ¬ 
ρώπη. 

Στην Αλβανία έχουν έρθει στα 
πράγματα ουσιαστικά οι ρωσόφι¬ 
λοι σοσιαλφασίστες του χοτζι- 
σμού, ενώ η Δημ. της Μακεδονί¬ 
ας, μπροστά σε μια Ευρώπη ανίκα¬ 
νη να τη βοηθήσει, χώνεται όλο 
και πιο βαθιά στο ρωσο-ορθόδοξο 
εναγκαλισμό των γειτόνων της 
και της ίδιας της Ρωσίας. 

Έτσι ο Παπανδρέου έχει στρέ¬ 
ψει πια την κύρια αιχμή ενάντια 
στην Τουρκία. Απέναντι του έχει 
μια Δυτική Ευρώπη που αυτός και 
τα αφεντικά του γνωρίζουν πια 
καλά λόγω του μακεδονικού και 
του βοσνιακού: Αδύναμη, ταλα¬ 
ντευόμενη, τελικά ανταμείβει τον 
τραμπούκο για να πετύχει μια 
προσωρινή ειρήνη που θα επιβά¬ 
λει ο τραμπούκος στην περιοχή. 
Η Δ. Ευρώπη προτιμάει μια άδι¬ 
κη φασιστική λύση παρά μια ε- 
πώδυνη σύγκρουση με το φασισμό. 

Αυτή την πείρα της Ευρώπης 
χρησιμοποίησε ο Παπανδρέου στο 
ζήτημα της τελωνειακής ένωσης 
με την Τουρκία για να δώσει στη 
Δυτ. Ευρώπη ένα ακόμα βαθύτε¬ 
ρο χτύπημα: Να την υποχρεώσει 
να ενωθεί με την Τουρκία μόνο 
με τον όρο να προετοιμάσει μια 
βαθύτερη μελλοντική σύγκρουση 
μαζί της. Αυτό σημαίνει το να δε¬ 
χτεί η Ευρώπη την τελωνειακή έ¬ 
νωση με την Τουρκία μόνο με τον 
όρο να περιλάβει στους κόλπους 
της ένα νησί που συμβολίζει την 
αντιτούρκικη πολιτική, αλλά και 
το πιο αδύνατο και άρρωστο ση¬ 
μείο της Τουρκίας. 

Θυμόμαστε ότι ο Ντελόρ κατήγ¬ 


γειλε αυτό τον ελληνικό εκβια¬ 
σμό. Ο Ντελόρ έπεσε και ο εκ¬ 
βιασμός πέρασε. Η τελωνειακή έ¬ 
νωση -μια οικονομική ένωση- δεν 
μπορούσε να συγκριθεί με την πο¬ 
λιτική ένωση της Ευρώπης με μια 
χώρα ηφαίστειο, όπως η Κύπρος. 

Αρχικά αυτή η πολιτική ένωση 
πήρε τη μορφή μιας δέσμευσης του 
Συμβουλίου των υπουργών Εξω¬ 
τερικών ότι “θα μπορούσαν” να 
αρχίσουν οι συζητήσεις για την έ¬ 
νταξη της Κύπρου στην Ευρ. Έ¬ 
νωση έξι μήνες μετά τη Διακυ¬ 
βερνητική του 1996. Αυτή η μορ¬ 
φή της διατύπωσης δε δέσμευε σε 
απόλυτο βαθμό την Ε. Ένωση, στο 
βαθμό που κανείς δεν μπορεί να 
προδικάσει τα αποτελέσματα της 


Ήταν πραγματικά μια ευχάρι¬ 
στη έκπληξη η απόφαση της γ.σ. 
των προέδρων των ΕΛΜΕ που έ¬ 
γινε στις 18 Φλεβάρη. Σύμφωνα μ’ 
αυτήν, το πρόγραμμα δράσης του 
ΔΣ της ΟΛΜΕ για απεργία από 
το Μάρτη καταψηφίστηκε με 30 
υπέρ, 42 κατά, 7 λευκά και 3 πα¬ 
ρών. 

Η παραπάνω απόφαση δικαίω¬ 
σε τις εκτιμήσεις μας, από την κα- 
μπάνια που κάναμε στις ΕΛΜΕ, 
για τις διαθέσεις των καθηγητών 
όσον αφορά την απεργία αυτή. Οι 
καθηγητές μ’ αυτή τους την από¬ 
φαση κατάφεραν συντριπτικό χτύ¬ 
πημα στο σοσιαλφασισμό (αλλά 
και στον οπορτουνισμό των διαρ- 
ρηχτών), που πήγε να τους παγι- 
δέψει για μια ακόμα φορά μ’ αυ¬ 
τή την πρόταση. Η πείρα του πα¬ 
ρελθόντος (απεργία ’88, 24ωρες 
ψετοαπεργίες) φαίνεται ότι ωρί¬ 
μασε αρκετά τους καθηγητές ώ¬ 
στε να καταλάβουν έγκαιρα αυτή 
τη φορά τι τους περίμενε. Γι’ αυ¬ 
τό και νίκησαν. 


Διακυβερνητικής του ’96, η οποί¬ 
α είναι στην ουσία η νέα συζήτη¬ 
ση μετά το Μάαστριχτ για τη νέα 
θεσμική και πολιτική μεταμόρφω¬ 
ση της ΕΈ. 

Ο Παπανδρέου συμφώνησε αρ¬ 
χικά μ’ αυτή τη δέσμευση, που ή¬ 
ταν “ένα το κρατούμενο”, σα μια 
πρώτη, αλλά κολοσιαία ευρωπα¬ 
ϊκή υποχώρηση σε επίπεδο αρχής. 
Μετά άφησε τους σοβινιστές στην 
Ελλάδα να ξεσπάσουν ότι ήταν 
μια μεγάλη προδοσία του ότι δέ¬ 
χτηκε την τελωνειακή ένωση με 
την Τουρκία. Εκεί ακριβώς πετά- 
χτηκε ο Σαμαράς, που είπε ότι δεν 
ήταν η τελωνειακή ένωση προ¬ 
δοσία από μόνη της, αλλά από το 
γεγονός ότι το αντάλλαγμα με 


Είναι χαρακτηριστικά καποια 
πράγματα που παρατηρήθηκαν 
στη γ.σ. των προέδρων. Ένα απ’ 
αυτά είναι ότι το μεγάλο χτύπη¬ 
μα στην ηγεσία της ΟΛΜΕ το έ¬ 
δωσε η επαρχία, και κυρίως η βό¬ 
ρεια Ελλάδα. Η πολεμική που της 
ασκήθηκε ήταν έντονη. Από ΕΛ¬ 
ΜΕ της Θεσσαλονίκης, για πα¬ 
ράδειγμα, ακούστηκε ότι αυθαίρε¬ 
τα η ηγεσία της ΟΛΜΕ είχε δια¬ 
δώσει ότι υπήρχαν διαθέσεις για 
απεργία στους Θεσσαλονικιούς 
καθηγητές και ότι σ’ αυτές τις 
διαθέσεις στήριξε την πρότασή 
της για απεργία. Έτσι διαψεύδο- 
νταν από πρώτο χέρι οι προφάσεις 
και τα προσχήματα της ηγεσίας. 

Ένα άλλο χαρακτηριστικό που 
πρόκυπτε από τις τοποθετήσεις 
των ΕΛΜΕ ήταν ότι όπου συ¬ 
γκλήθηκε γ.σ. οι καθηγητές ή δεν 
πήγαν βρίζοντας για τη στάση της 
ΟΛΜΕ και το πρόγραμμα δράσης 
που αυτή κατέβαζε ή, όπου πήγαν, 
πήγαν κυρίως για να μάθουν ποια 
στάση θα κρατήσουν στο φλέγον 


την Κύπρο δε δέσμευε τελείως την 
Ευρώπη και ότι χρειαζόταν στη 
θέση τού “θα μπορούσε” ένα κα¬ 
θαρό “θα”. Ταυτόχρονα ο Σαμα¬ 
ράς άφηνε πολύ διακριτικά να εν¬ 
νοηθεί ότι δεν μπορούσε να ψη¬ 
φίσει κοινό πρόεδρο με το ΠΑ- 
ΣΟΚ και να παρατείνει τη θητεία 
μιας προδοτικής κυβέρνησης. Εν¬ 
νοείται ότι τον πιο μεγάλο θόρυ¬ 
βο τον έκανε ο αναγεννημένος ε- 
κοφίτης, ο Έβερτ, που εδώ και ε- 
νάμιση χρόνο έχει γίνει το πιο κα¬ 
λό σοβινιστικό και “ορθόδοξο” 
σκυλί στην υπηρεσία του Παπαν¬ 
δρέου. 

Τώρα λοιπόν ο Παπανδρέου 
μπορούσε να πει στην Ευρώπη 
(και είπε) με διπλωματικό τρόπο: 


θέμα της αξιολόγησης των μαθη¬ 
τών και το ΠΔ. Αποδείχτηκε δη¬ 
λαδή ότι σωστά είχαμε εκτιμήσει 
πως η κινητικότητα που παρατη¬ 
ρήθηκε στο χώρο των καθηγητών 
στρεφόταν κυρίως ενάντια στο 
ΠΔ. Ο αποπροσανατολισμός που 
επιχείρησε η ηγεσία της ΟΛΜΕ 
βάζοντας μπροστά το οικονομικό 
αίτημα προκάλεσε ζυμώσεις σε 
πάρα πολλές ΕΛΜΕ, όπως φάνη¬ 
κε από τις τοποθετήσεις των προ¬ 
έδρων τους, κι έτσι μετατράπηκε 
σε μπούμεραγκ εναντίον της. 

Παντού, από κάθε γωνιά της Ελ¬ 
λάδας, οι περιφρονημένοι από την 
ηγεσία καθηγητές ξεσπάθωσαν 
και με τα λόγια και με την ψήφο 
τους, βγάζοντας έτσι αυτά που 
τους έπνιγαν τόσο καιρό. Δεν εί¬ 
ναι τυχαίο ότι ακούστηκαν (π.χ. 
Ηλεία) και προτάσεις για απερ- 
γιακές κινητοποιήσεις (με διάφο¬ 
ρα αιτήματα, όπως κατάργηση του 
νόμου 1566) που θα γίνονταν με 
ευθύνη απεργιακών επιτροπών ε- 

συνέχεια στη σελ. 3 


«Κύριοι, αρχικά συμφώνησα μαζί 
σας, αλλά είδατε τι έπαθα εδώ μέ¬ 
σα. Η κυβέρνησή μου θα πέσει αν 
προσυπογράψω τη συμφωνία που 
κατ’ εντολή μου έκλεισε ο Μα- 
γκάκης. Είμαι υποχρεωμένος να 
σας ζητήσω να υποκύψετε σε δύ- 
ο-τρία πραγματάκια ακόμα αν θέ¬ 
λετε να δείτε τελωνειακή ένωση 
με Τουρκία. Πρώτο, χρειάζομαι έ¬ 
να “θα” αντί για το “μπορεί”. 
Δεύτερο, με τα χρηματικά ποσά 
που θα δώσετε στην Τουρκία να 
μη δεσμευτείτε για το 4ο χρ. πρω¬ 
τόκολλο και, τρίτο, να δώσετε α¬ 
ποζημίωση στην ελληνική κλω¬ 
στοϋφαντουργία επειδή θα μπει η 
Τουρκία». 

Στα σημεία δύο και τρία ο Πα¬ 
πανδρέου δεν επέμεινε. Ούτε εί¬ 
χαν και πολύ μεγάλη σημασία. 

Απλά προσπαθεί με το δεύτερο 
σημείο να παγώσει τα προπαγαν¬ 
διστικά επιχειρήματα της Τσιλέρ 
στον τούρκικο λαό και με το τρί¬ 
το να συμπεριλάβει στη αντιτούρ- 
κικη και αντιευρωπαϊκή διεκδί¬ 
κησή του και την ντόπια βιομηχα¬ 
νική αστική τάξη. 

Την άλλη μέρα όλη η ευρωπαϊ¬ 
κή ηγεσία άρχισε να φτύνει. Και 
οι Κύπριοι έγιναν έξαλλοι που 
βιάστηκαν να χαιρετίσουν σαν υ¬ 
πέροχη την πρώτη συμφωνία και 
μετά αναγκάσθηκαν εξευτελιστι¬ 
κά να συμφωνήσουν με τον Πα¬ 
πανδρέου. Και ο Μαγκάκης έγινε 
νούμερο πριν καλά-καλά πατήσει 
το πόδι του στο συμβούλιο υπουρ¬ 
γών. Όλοι αυτοί έβρισαν πολύ, 
αλλά μέσα τους. Μόνο ο Κίνκελ 
έβρισε στην τούρκικη εφημερίδα 
Σαμπάχ, αλλά γρήγορα αναγκά¬ 
στηκε να διαψεύσει. 

Όμως η ανημπόρια αυτών των 
παχύδερμων είναι δεδομένη. Πρώ¬ 
τος έσπασε ο γάλλος Ζιπέ, που, 
σα γάλλος σοβινιστής, έχει μια ι¬ 
στορική αδυναμία στον ελληνο- 
σερβικό άξονα και τη ρώσικη πο¬ 
λιτική στα Βαλκάνια και πάντα 

συνέχεια στη σελ. 8 


ΟΙ ΚΑΘΗΓΗΤΕΣ 
ΚΑΤΑΔΙΚΑΣΑΝ ΤΗΝ ΟΛΜΕ 






Σελίδα 2 


ΝΕΑ ΑΝΑΤΟΛΗ 


ΠΑΡΑΣΚΕΥΗ 3 ΜΑΡΤΗ 1995 


ΟΙ ΚΑΤΑΣΤΡΟΦΕΙΣ ΤΟΥ ΣΚΑΡΑΜΑΓΚΑ 
ΠΑΡΙΣΤΑΝΟΥΝ ΤΟ ΣΩΤΗΡΑ ΤΟΥ 


Κορυφώνεται η σύγκρουση γύ¬ 
ρω από το ζήτημα των ναυπηγεί¬ 
ων του Σκαραμαγκά, και γενικό¬ 
τερα πάνω στο μέλλον της ναυ¬ 
πηγικής βιομηχανίας της χώρας. 

Το επιφανειακά παράδοξο σ’ 
αυτή τη σύγκρουση είναι το γε¬ 
γονός πως οι δυνάμεις που σχε¬ 
διάζουν για χρόνια ολόκληρα τη 
διάλυση αυτού του βιομηχανικού 
κλάδου σηκώνουν τη σημαία “της 
υπεράσπισης του ναυπηγείου” και 
της προστασίας “των συμφερό¬ 
ντων των εργατών”. 

Ο επικεφαλής αυτής της απά¬ 
της είναι το ψευτοΚΚΕ, ο κατ’ ε¬ 
ξοχήν σαμποταριστής κάθε προ¬ 
σπάθειας βιομηχανικής ανάπτυ¬ 
ξης σ’ αυτή τη χώρα. Το κόμμα 
αυτό ηγείται του αντιβιομηχανι- 
κού μετώπου τόσο στη θεωρία ό¬ 
σο και στην πολιτική και συνδι¬ 
καλιστική πρακτική. 

Η θεωρία του είναι απλή και συ¬ 
μπυκνώνεται στην πιο κάτω θέ¬ 
ση: 

Το ναυπηγείο του Σκαραμαγκά 
το χρέωσε ο Νιάρχος. Στη συνέ¬ 
χεια, στα 1985, το κράτος με τις 
“κρατικοποιήσεις” πήρε το ναυ¬ 
πηγείο για να το ξεχρεώσει και 
τώρα, σύμφωνα με τις εντολές της 
ΕΟΚ, καλείται να το δώσει πάλι 
στους εφοπλιστές ξεχρεωμένο. 
Αυτή η “ιδιωτικοποίηση” φέρνει 
-πάντα σύμφωνα με το ψευτοΚ¬ 
ΚΕ- κλείσιμο του ναυπηγείου, 
γιατί προϋποθέτει απολύσεις 
στους εργάτες, μεγάλα δάνεια 
στους εφοπλιστές και νέο χρέω- 
μα του ναυπηγείου. 

Έτσι λοιπόν διαμορφώνει το 
σύνθημα: “Ούτε μια μετοχή στους 
ιδιώτες”, σύνθημα που γίνεται α¬ 
μέσως σημαία όλου του τρο- 
τσκιστικού συνοθυλεύματος. 

Ας δούμε όμως αν είναι έτσι. 
Κατ’ αρχήν να δούμε αν το ναυ¬ 
πηγείο το χρέωσε ο Νιάρχος και 
πώς έγινε η περιβόητη κρατικο¬ 
ποίησή του. 

Ο Νιάρχος έφτιαξε το ναυπηγείο 
του Σκαραμαγκά στα 1958 για την 
εξυπηρέτηση βασικά του δικού του 
στόλου. Ήταν μια τέτοια τεράστια 
επένδυση που γρήγορα ανέδειξε 
το ναυπηγείο σαν το μεγαλύτερο 
της Α. Μεσογείου και της Μέσης 
Ανατολής. 

Οι δυνατότητές του τεράστιες ό¬ 
χι μόνο στην επισκευή, αλλά και 
στην κατασκευή, βασική δραστη¬ 
ριότητα επί εποχής Νιάρχου. 

Είναι χαρακτηριστικός ο παρα¬ 
κάτω πίνακας των κατασκευών 


στα χρόνια 1960-1985: 

Πλωτές δεξαμενές 6 

Πλωτοί γερανοί 3 

Φορτηγίδες διαφόρων 
μεγεθών 11 

Ρυμουλκά 4 

Πλωτή εξέδρα 1 

Μεταφοράς φορτίων 
χύδην 27 

Φορτηγά τύπου 8Β-14 27 

Πλοίο μεταφοράς 
βωξίτη 1 

Θαλαμηγοί 6 

Πλοία μεταφοράς 


παραγώγων πετρελαίου 15 
Αξίζει επίσης να δώσουμε μια 
χοντρική περιγραφή του εξοπλι¬ 
σμού του ναυπηγείου: 

1. Δύο μόνιμες δεξαμενές με δυ¬ 


νατότητα δεξαμενισμού πλοίων 
500.000 και 250.000 ϋ\¥Τ. 

2. Τρεις πλωτές δεξαμενές χω¬ 
ρητικότητας 37.000 μέχρι 72.000 

ϋ\ντ. 

3. Κέντρο επισκευής προπελών. 

4. Βαρύ και ελαφρύ μηχανουρ¬ 
γείο. 

5. Βαρύ και ελαφρύ ελασματουρ- 
γείο. 

6. Πλήρες ηλεκτρολογείο. 

7. Σταθμός πεπιεσμένου αέρα 

8. Ξυλουργείο 

9. Λεβητοποιείο 

10. Σωληνουργείο 

11. Φορητοί ατμολέβητες. 

12. Αποθήκες συνολικής επιφά¬ 
νειας 5.000 πι2 

13. Συγκροτημένες προβλήτες 2,5 
χιλιομέτρων. 

Σ’ αυτή την περίοδο το ναυπη¬ 
γείο απασχολεί 5.000 εργαζόμε¬ 
νους. 

Είναι γεγονός πως σ’ αυτή την 
περίοδο ο Νιάρχος έχει επιβάλει 
ένα καθεστώς μαύρου φασισμού ε¬ 
νάντια στο εργατικό συνδικαλι¬ 
στικό κίνημα. Φασισμό που τον ε¬ 
πιβάλλει με το περιβόητο ειδικό 
σώμα των 200 ροπαλοφόρων που 
αλωνίζει ανενόχλητο στο ναυπη¬ 
γείο. Οι νόμοι και οι κατακτήσεις 
του ελληνικού προλεταριάτου δεν 
περνάνε τις πύλες του ναυπηγεί¬ 
ου, και οι διορισμένοι ουσιαστικά 
από το Νιάρχο “συνδικαλιστές” 
της “Τρίαινας” δεν κάνουν τίπο¬ 
τα άλλο από το να καρφώνουν κά¬ 
θε συνειδητή φωνή που θα τολ¬ 
μούσε να μιλήσει. 

Όμως έτσι είναι ο καπιταλι¬ 
σμός. 

Είναι ταξικό καθήκον για κάθε 
καπιταλιστή να περιφρουρήσει με 
κάθε τρόπο τα “δικαιώματά του” 
που απορρέουν από μια τέτοια τε¬ 
ράστια επένδυση. Όπως είναι τα¬ 
ξικό καθήκον του προλεταριάτου, 
μέσα από την πιο σκληρή και βάρ¬ 
βαρη καταπίεση που δέχεται, να 
οργανωθεί και να ανατρέψει αυ¬ 
τή την εκμετάλλευση για δικό του 
όφελος. 

Όμως κάτω από ένα τέτοιο, έ¬ 
στω, καθεστώς το ναυπηγείο γνώ¬ 
ρισε την ανάπτυξη και τον όποιο 
εκσυγχρονισμό. 

Αυτή την πορεία ήρθε να ανα¬ 
κόψει η παγκόσμια ναυτιλιακή 
κρίση του 1980-85, που έγινε ορ¬ 
μητική σε όλη τη ναυπηγική βιο¬ 
μηχανία της Ευρώπης. 

Το 1982 οι ζημιές του ναυπηγεί¬ 
ου ανέρχονται σε 940 εκ. δρχ., ε¬ 
νώ το 1983 και το 1984 σε 1,6 δις 
και 1,9 δις αντίστοιχα. 

Το 1984 για πρώτη φορά το ναυ¬ 
πηγείο δεν έχει καμιά παραγγε¬ 
λία για νέα κατασκευή, ενώ οι ε¬ 
πισκευές το 1984 μειώνονται στο 
1/3 των επισκευών του 1981. Την 
ίδια χρονιά οι χωρίς απασχόληση 
ώρες ανέρχονται σε 1 εκατομμύ¬ 
ριο 400 χιλιάδες. Παρ’ όλα αυτά 
ο Νιάρχος δεν κάνει καμιά από¬ 
λυση. 

Σ’ αυτή την περίοδο της παρα- 
τεταμένης κρίσης, που έκλεισε αρ¬ 
κετά ναυπηγεία σ’ όλη την Ευ¬ 
ρώπη, το ψευτοΚΚΕ δίνει τα α¬ 
ποφασιστικά χτυπήματα στο ναυ¬ 
πηγείο ξεσηκώνοντας μαζί με τις 
φιλικές του δυνάμεις μέσα στο 
ΠΑΣΟΚ απεργιακό κίνημα για 


αυξήσεις και διάφορα θεσμικά αι¬ 
τήματα με σημαντικό οικονομικό 
κόστος. 

Είναι εδώ χαρακτηριστικές οι 
δηλώσεις του Γιαννόπουλου στις 
5 Νοέμβρη του 1985 στη Βουλή: 

«Λυπάμαι πολύ λυπάμαι, γιατί 
είμαι υποχρεωμένος να υπενθυμί¬ 
σω στη βουλή ότι περίπουν πριν 
ένα χρόνο και το Μάρτιο επίσης 
του ’85 είχα δηλώσει κατηγορη¬ 
ματικά ότι η συνδικαλιστική εκ¬ 
προσώπηση των εργαζομένων στο 
Ναυπηγείο Νιάρχου -και όταν μι¬ 
λάω για συνδικαλιστική εκπρο¬ 
σώπηση τους περιλαμβάνω όλους, 
ανεξαρτήτως σε ποια συνδικαλι¬ 
στική παράταξη ανήκουν- είναι υ¬ 
πεύθυνη για το κλείσιμο του ναυ¬ 
πηγείου». 

Επίσης σε δηλώσεις του στις 3 
Σεπτέμβρη του 1985 ο Γιαννόπου- 
λος λέει ευθέως: « Υπάρχουν πα¬ 
ραδείγματα πολλών επιχειρήσε¬ 
ων που κατέστησαν προβληματι¬ 
κές με τη βοήθεια συνδικαλιστών 
του ΚΚΕ, με μεγαλύτερο αυτό των 
Ναυπηγείων Σκαραμαγκά ». 

Έτσι ακριβώς είναι. 

Οι συνεχιζόμενες απεργίες εί¬ 
ναι αυτές που δίνουν τη χαριστι¬ 
κή βολή στο Νιάρχο, τον οδηγούν 
στο κλείσιμο και στην αγορά του 
Ναυπηγείου από το Κράτος μέσω 
της ΕΤΒΑ. 

Τα ίδια δηλαδή τα γεγονότα α¬ 
νατρέπουν όχι μόνο τη θεωρία του 
ψευτοΚΚΕ, αλλά αναδείχνουν το 
ρόλο αυτού του κόμματος από την 
πρώτη φάση σαν ανοιχτού σαμπο- 
ταριστή μέσω της καπηλείας του 
εργατικού κινήματος. 

Το ψευτοΚΚΕ μαζί με τους ρω¬ 
σόφιλους Λαλιωτικούς μέσα στο 
ΠΑΣΟΚ στιλ Κοντάκη, εκμεταλ¬ 
λευόμενο τη γνήσια και δίκαιη α¬ 
ντίδραση των εργατών ενάντια 
στο φασιστικό καθεστώς του 
Νιάρχου, οδήγησε με σχέδιο τις 
απεργίες στο στόχο του κλεισί¬ 
ματος του ναυπηγείου και στην 
κρατικοποίησή του. 

Έτσι μπαίνουμε στη δεύτερη φά¬ 
ση της διάλυσης, που το ψευτοΚ¬ 
ΚΕ την ονομάζει... ξεχρέωμα των 
χρεών του ιδιώτη! 

Η ΦΑΣΗ ΤΗΣ 
ΚΡΑΤΙΚΟΠΟΙΗΣΗΣ 

Σ’ αυτή τη φάση αναλαμβάνει η 
εκφυλισμένη και προς Ρωσία προ¬ 
σανατολισμένη κρατική γραφειο¬ 
κρατία να αποτελειώσει το ναυ¬ 
πηγείο. Παράλληλα όμως μ’ αυ¬ 
τή κάθε ρεύμα της κρατικής αστι¬ 
κής τάξης έχει τα δικά του σχέ¬ 
δια για το ναυπηγείο. Εξαρχής η 
κρατικοποίηση του ναυπηγείου 
έκφρασε ενιαία αυτή την τάξη, 
πράγμα που φάνηκε στη χαμηλή 
αντίσταση στην κρατικοποίηση, 
αλλά και στο ενιαίο πρόγραμμα 
“ανάπτυξης του ναυπηγείου”. 

Αυτό περιλάμβανε: 

«Για να φτάσει η επιχείρηση σε 
ένα σχετικά καλό αποτέλεσμα 
πρέπει να λειτουργήσει τόσο το 
τμήμα των νέων κατασκευών ό¬ 
σο και το τμήμα των επισκευών... 
Υπάρχει μια συζήτηση με τη Σο¬ 
βιετική Ενωση για τέσσερα πλοί¬ 
α ψυγεία αξίας 65 εκατ. δολαρί¬ 
ων. αλλά καθυστερεί η απάντηση 
της ελληνικής πλευράς. 


Επίσης, υπάρχει διακρατική 
συμφωνία με την Πολωνία για την 
κατασκευή έξι φορτηγών πλοίων 
αξίας 120 εκατ. δολαρίων και με 
την Περσία για πλοία αξίας 108 
εκατ. δολ. που θα εξοφληθούν με 
πετρέλαιο. Παράλληλα έχει εκ¬ 
δηλωθεί ενδιαφέρον από τη Συρί¬ 
α για δύο φορτηγά αξίας 40 εκατ. 
δολ. και υπάρχει και η απόφαση 
του ΚΥΣΕΑ για την κατασκευή 
πέντε φρεγατών του Πολεμικού 
Ναυτικού αξίας 500 εκ. δολ. με εγ¬ 
χώριο ποσοστό κατασκευών γύ¬ 
ρω στο 50-60% του κόστους. Α¬ 
κόμη, υπάρχουν και τα βαγόνια 
του ΟΣΕ, για τα οποία πριν από 
δύο μήνες υπογράφτηκε η σχετι¬ 
κή συμφωνία συνολικού ύψους δα¬ 
πάνης 18 δις δρχ., από το οποίο το 
40% περίπου προσδοκάται να πά¬ 
ρουν τα Ναυπηγεία » (από την 
εισήγηση του διοικητή της ΕΤΒΑ 
στη συνεδρίαση του Δ.Σ. για την 
επικύρωση της αγοράς του ναυ¬ 
πηγείου). 

Σ’ αυτή την τοποθέτηση φαίνε¬ 
ται η συμμαχία της ρωσόφιλης α¬ 
στικής τάξης με τη σοβινιστική 
κρατικοκαπιταλιστική, 

Η πρώτη τάζει καράβια από τη 
μαμά της και τους συμμάχους Πο- 
λωνία-Συρία-Περσία και η δεύτε¬ 
ρη θέλει όπλα και στροφή στην 
εσωτερική αγορά, που εκφράζεται 
με τα βαγόνια του ΟΣΕ. 

Κάτω από το βάρος αυτής της 
συμμαχίας παραδόθηκε η φιλοευ- 
ρωπαϊκή αστική τάξη. 

Το ζήτημα είναι τι έγινε απ’ αυ¬ 
τά και ποιος πήρε την ηγεμονία. 

Στη ΙΟετία 1985-1995 μέσα στο 
ναυπηγείο σε επίπεδο διοίκησης 
εκδηλώθηκε ένας άγριος ανταγω¬ 
νισμός, που εκφράστηκε με αλ¬ 
λαγή 13 διοικήσεων. 

Βασικό χαρακτηριστικό των 
διοικήσεων ήταν το κυνήγι της μΐ- 
ζας μέσω της μεθόδου της υπερ¬ 
γολαβίας. 

Σύμφωνα μ’ αυτή τη μέθοδο, με¬ 
γάλες επισκευές χωρίζονταν σε 
μικρά πολλά κομμάτια που δίνο¬ 
νταν στους εργολάβους ανάλογα 
με τη μίζα που έδιναν. Έτσι όχι 
μόνο το ναυπηγείο έχανε τα χρή¬ 
ματα της επισκευής, αλλά και οι 
εργάτες του έκαναν βόλτες πα- 
ραμένοντας ουσιαστικά άνεργοι. 

©α θυμούνται οι αναγνώστες 
στην αρχή του άρθρου τον πίνακα 
των κατασκευών επί εποχής 
Νιάρχου. 

Ποιος είναι τώρα ο αντίστοιχος 
πίνακας στη δεκαετία της κρατι¬ 
κοποίησης; 

1. Τα τέσσερα ρώσικα ψυγεία, 
που όπως είδαμε υποσχέθηκε η 
ρωσόδουλη αστική τάξη. Αξίζει ε¬ 
δώ να δούμε τι έγινε για να κα¬ 
τανοήσουμε τι σημαίνει υπηρέτης 
και τσανακογλύφτης του ιμπερια¬ 
λισμού. 

Η συμφωνημένη τιμή κάθε πλοί¬ 
ου ήταν 16,5 εκατ. δολ., δηλαδή συ¬ 
νολικά 65,2 εκατ. δολ. και για τα 
τέσσερα πλοία. Η διοίκηση του 
ναυπηγείου με βάση αυτή την τι¬ 
μή υπολόγισε 600 χιλιάδες ωρο¬ 
μίσθια για κάθε πλοίο. Έτσι ξε¬ 
κίνησε η κατασκευή του πρώτου 
ψυγείου. Αυτό λοιπόν το πρώτο 
ψυγείο, για να κατασκευαστεί, έ¬ 
φτασε τα 1.350.000 ωρομίσθια!!! 


Αποτέλεσμα να φτιάξουν οι Ρώ¬ 
σοι, μέσα απ’ αυτή τη διακρατική 
συμφωνία, τα πλοία τους στη μι- 
σή σχεδόν τιμή και το ναυπηγείο 
να μπει μέσα, μόνο απ' αυτή τη 
δουλειά, 52 εκατ. δολάρια. 

2. Οι συμφωνίες με Συρία-Περ- 
σία και Πολωνία αποδείχτηκαν 
φούμαρα. 

Οι σοβινιστές κρατικοκαπιταλι- 
στές αποδείχτηκαν πιο συνεπείς 
στα σχέδιά τους για ανάπτυξη. 
Δόθηκαν για κατασκευή οι 4 φρε¬ 
γάτες, καθώς και τα βαγόνια του 
ΟΣΕ. 

Και εδώ όμως λειτούργησαν οι 
σαμποταριστές ρωσόδουλοι, με α¬ 
ποτέλεσμα να καθυστερήσει ση¬ 
μαντικά η παράδοση των φρεγα¬ 
τών. Αξίζει να σημειωθεί ότι λί¬ 
γο πριν τα Χριστούγεννα παρα¬ 
δόθηκε μόνο η μία από τις 4 πα¬ 
ραγγελθείσες. 

Αποτέλεσμα αυτής της σαμπο- 
ταριστικής πολιτικής είναι σήμε¬ 
ρα τα ναυπηγεία να αντιμετωπί¬ 
ζουν για δεύτερη φορά το ζήτημα 
του κλεισίματος. 

Σε παγκόσμιο επίπεδο βρισκό¬ 
μαστε σε μια φάση όπου ανεβαί¬ 
νουν ραγδαία οι ναυπηγήσεις νέ¬ 
ων πλοίων. Όλες οι ναυπηγικές 
χώρες του κόσμου ήδη έχουν πά¬ 
ρει τα μέτρα τους και έχουν αρχί¬ 
σει να ανεβάζουν ραγδαία τον α¬ 
ριθμό των υπό ναυπήγηση πλοί¬ 
ων. Το ζήτημα για τα μεγάλα ναυ¬ 
πηγία της χώρας είναι αν θα α¬ 
κολουθήσουν αυτή την πορεία ή 
θα μείνουν πίσω, ουσιαστικά χω¬ 
ρίς μέλλον ή, καλύτερα, με σίγου¬ 
ρο μέλλον το κλείσιμο. 

Οι σαμποτέρ στο Σκαραμαγκά 
έκαναν δύο μεγάλα κακά: Το έ¬ 
να είναι ότι χρέωσαν το ναυ¬ 
πηγείο στο αστρονομικό ύψος 
των 360 εκ. δολαρίων και το 
άλλο -το χειρότερο- είναι ότι 
δεν έκαναν τον παραμικρό εκ¬ 
συγχρονισμό στο ναυπηγείο, με 
αποτέλεσμα να μην μπορεί όπως 
είναι σήμερα να ανταγωνιστεί τα 
ναυπηγεία της Ευρώπης και της 
Ανατολής. 

ΕΚΣΥΓΧΡΟΝΙΣΜΟΣ Η' 
ΚΛΕΙΣΙΜΟ 

Είναι κοινά αποδεκτό πως χω¬ 
ρίς σημαντικό εκσυγχρονισμό το 
ναυπηγείο δεν μπορεί να ζήσει 
στη διεθνή αγορά. 

Εδώ ακριβώς μπαίνει το 
πραγματικό ερώτημα για το 

συνέχεια στη σελ. 3 

ΝΕΑ ΑΝΑΤΟΛΗ 

15θήμερη εφημερίδα 
της ΟΑΚΚΕ 
Υπεύθυνος σύμφωνα 
με το νόμο 

Κώστας Λιακόπουλος 
Χαλκοκονδύλη 35 
5ος όροφος 
Τ.Κ. 104 32 Αθήνα 
Τηλ. 5241058 
Ετήσια συνδρομή: 3.600 

Εξαμηνιαία: 1.800 

ΜΑΡΚΑΤΟΣ: ΠΡΥΤΑΝΗΣ 
ΤΗΣ ΥΠΟΚΡΙΣΙΑΣ 


ΑΠΕΡΓΙΑ ΦΟΡΤΗΓΩΝ ΔΧ 

ΚΑΙ ΕΔΩ 

ΣΟΣΙΑΛΦΑΣΙΣΤΙΚΗ 

ΜΕΘΟΔΟΣ 

ΔΙΕΚΔΙΚΗΣΗΣ 

ΠΟΛΙΟΡΚΙΑ-ΟΜΗΡΙΑ ΛΑΟΥ 


Για την πολιτική ταυτότητα του 
πρύτανη του Ε.Μ.Π. έχουμε γρά¬ 
ψει σε παλιότερο φύλλο πρόσφα¬ 
τα. Τον έχουμε κατατάξει στους 
ρωσόδουλους. 

Εξαιτίας της ιδιότητας του Πρύ¬ 
τανη στο Πολυτεχνείο όμως δε 
δηλώνει ανοιχτά και ξεκάθαρα υ¬ 
πέρ της ανωτατοποίησης των ΤΕΙ. 
Στο Βήμα (12/2/95) υποστηρίζει ότι 
«...Το υπουργείο Παιδείας είναι 
προφανώς αναρμόδιο να ασχολεί- 
ται με επαγγελματικά δικαιώμα¬ 
τα. όπως κάνει σήμερα..» και ξε¬ 
καθαρίζει πως γι’ αυτά αρμόδιοι 
είναι οι σύλλογοι και τα επιμε¬ 
λητήρια που αναγνωρίζονται απ’ 
το κράτος. Αυτή η άποψη αφορά 
τη φιλοσοφία του Μαρκάτου. 

Σε ό,τι αφορά τις προτάσεις του 
για το ζήτημα της ανωτατοποίη¬ 
σης των ΤΕΙ αυτός προτείνει: α) 
αξιολόγηση των σχολών ΤΕΙ από 
αξιόπιστους φορείς του εσωτερι¬ 
κού και ίσως του εξωτερικού. Αυ¬ 
τό σημαίνει την κατάργηση 
μερικών τμημάτων ΤΕΙ. Με αυ¬ 
τή την πλευρά των θέσεών του 
πείθει τους πρυτάνεις των Πολυ¬ 
τεχνείων, τους πανεπιστημιακούς 
και το ΤΕΕ πως ο ίδιος είναι πο¬ 
λέμιος της ανωτατοποίησης των 
ΤΕΙ. Έτσι πετυχαίνει να κερδί¬ 
σει την εμπιστοσύνη τους και να 
τους ασκεί επιρροή, ώστε να 
προτείνει τελικά τη Λαλιώτικη 
γραμμή. Έτσι προτείνει από τις 
σχολές που δε θα καταργηθούν ο¬ 
ρισμένες να μετατραπούν σε 
πανεπιστήμια με προσαρμογή 


ΗΤΤΑ ΟΛΜΕ 

συνέχεια από τη σελ. 1 

κλεγμένων από γ.σ. Αλλού προ- 
τάθηκε να γίνει πλατιά ζύμωση 
μέσα στο λαό, τέτοια που να απο- 
καθιστά τη σύνδεση των καθηγη¬ 
τών με τις μάζες και τη φθαρμένη 
αξιοπιστία τους, για την οποία υ¬ 
παίτια είναι η κατά καιρούς ηγε¬ 
σία της ΟΛΜΕ. Επίσης, διάφορες 
συνεννοήσεις ανάμεσα σε προέ¬ 
δρους ΕΛΜΕ έδειχναν την τάση 
να παραγκωνιστεί η ηγεσία σε 
μελλοντική κοινή δράση.Σ’ ό,τι α¬ 
φορά το θέμα της απόσυρσης του 
ΠΔ για την αξιολόγηση, είναι χα¬ 
ρακτηριστικό ότι στην ψηφοφο¬ 
ρία η θέση αυτή, αν και προτάθη- 
κε από ελάχιστες ΕΛΜΕ, πήρε 34 
ψήφους έναντι 44 που έκαναν λό¬ 
γο για μερική, μόνο, μη εφαρμογή 
του. Κι αυτό γιατί οι περισσότε¬ 
ροι είχαν εγκλωβιστεί στη θέση 
που έβαζε η ηγεσία στο γνωστό 
“κουβά” των αιτημάτων (μη εφαρ¬ 
μογή μόνο για φέτος ορισμένων 
από τις διατάξεις). 

Όλο αυτό το κλίμα, λοιπόν, μαζί 
με την απόφαση για καταψήφιση 
του προγράμματος δράσης δίνουν 
ένα ελπιδοφόρο μήνυμα για την 
εξέλιξη των πραγμάτων στο χώ¬ 
ρο των καθηγητών σ’ ό,τι αφορά 
τις μελλοντικές διεκδικήσεις 
τους, καθώς και ένα ράπισμα στο 
όργανο του σοσιαλφασισμού που 
ακούει στο όνομα ΑΣ της ΟΛΜΕ, 
αλλά και στο σύμμαχό τους υ¬ 
πουργό Παιδείας Γ. Παπανδρέου. 


του χρόνου και των προγραμμά¬ 
των σπουδών, αν ήδη πληρούν 
ποιοτικούς και ποσοτικούς όρους. 
Για τις υπόλοιπες οι απόφοιτοι θα 
έχουν το δικαίωμα να γράφονται 
απευθείας σε κάποιο αντίστοιχο 
ΑΕΙ (αν υπάρχει) βάσει κριτηρί¬ 
ων (και όχι με τις κατατακτήριες 
εξετάσεις από ΤΕΙ σε ΑΕΙ). Αφού 
παρακολουθήσουν 2ετή ή 3ετή κύ¬ 
κλο μαθημάτων, θα έχουν το δι¬ 
καίωμα να συμμετάσχουν σε εξε¬ 
τάσεις επιμελητηρίων για να τους 
απονεμηθούν επαγγελματικά δι¬ 
καιώματα όμοια με του απόφοι¬ 
του των ΑΕΙ. Δηλαδή ο Μαρκά- 
τος δέχεται στην ουσία του το α¬ 
ντιδραστικό αίτημα της ανωτατο¬ 
ποίησης των ΤΕΙ.Γι’ αυτό δεν εί¬ 
ναι τυχαίο πως η ΙΟμελής επιτρο¬ 
πή πρυτάνεων ΑΕΙ και προέ¬ 
δρων των ΤΕΙ (ο ρόλος της εί¬ 
ναι να εισηγείται στο ΥΠΕΠΘ 


Στο γενικό πλαίσιο της δίκαιης 
περιφρόνησης της φοιτητικής νε¬ 
ολαίας για τα κόμματα (ιδίως τα 
ψευτοαριστερά) και την πολιτική 
τους θα μπορούσε να δημιουργη- 
θεΐ στα ΑΕΙ ο αντίποδας του 
σπουδαστικού ρεύματος (που σή¬ 
μερα καθοδηγείται από κνίτες) 
που θα χτυπούσε το αίτημα της 
ανωτατοποίησης των ΤΕΙ. Γιατί 
ο μέσος φοιτητής γνωρίζει ότι έ¬ 
χει νομικά κατοχυρωμένα επαγ¬ 
γελματικά δικαιώματα, γνωρίζει 
ότι έχει πτυχίο ανώτατου εκπαι¬ 
δευτικού ιδρύματος, αλλά τις πιο 
πολλές φορές μόνο με αυτά δεν 
έχει δουλειά στον τομέα σπουδών 
του. Βλέπει δηλαδή ότι ο ΤΕΙτζής 
που απαίτησε ανωτατοποίηση των 
ΤΕΙ ως “παράδεισο” δεν έκανε τί¬ 
ποτα σημαντικό για να βελτιώ¬ 
σει το μέλλον του, γιατί πίστεψε 
μπαρούφες και αγνόησε την πο¬ 
λύχρονη πείρα χιλιάδων άνεργων 
πτυχιούχων. 

Αυτό το κίνημα εμπόδισαν να 
δημιουργηθεί σε Πολυτεχνεία και 
ΑΕΙ το ψευτοΚΚΕ, το ΝΑΡ, η Ο- 
ΣΕ και οι κάθε λογής τροσκιστές. 
Μεταχειρίστηκαν το επιχείρημα 
ότι “οι σπουδαστές είναι αδέρφια 
μας, δεν πρέπει να διασπάσουμε 
το νεολαιίστικο κίνημα, αντίθε¬ 
τα, πρέπει να συμπαρασταθούμε κι 
εμείς (οι φοιτητές) στους σπουδα¬ 
στές”. Παρόλα αυτά οι ακραίοι “ε- 
νωτικοΐ” υποστήριξαν τις πολύ μι¬ 
κρής απήχησης στο μαθητόκοσμο 


προτάσεις στα διάφορα σημεία του 
σχεδίου νόμου για τα ΤΕΙ) συ¬ 
γκλίνει στις προτάσεις του Μαρ¬ 
κάτου, δηλαδή αξιολόγηση των 
ΤΕΙ, που συνεπάγεται ανωτατο¬ 
ποίηση μερικών και κατάργηση 
άλλων, και αντικατάσταση των 
κατατακτηρίων εξετάσεων, από 
ΤΕΙ σε ΑΕΙ, από διαδικασίες επι¬ 
λογής βάσει αριθμού μαθημάτων 
που θα καθορίζεται από τα πανε¬ 
πιστήμια, σύμφωνα με την Ελευ¬ 
θεροτυπία (28/2). Οι πρόεδροι των 
ΤΕΙ συμφώνησαν με το Μαρκάτο, 
αφού προωθεί την ανωτατοποίη¬ 
ση. Βεβαίως συμφώνησαν και οι 
πρυτάνεις που έχουν πιστέψει το 
αντίθετο απ’ τους προέδρους των 
ΤΕΙ, γιατί ο Μαρκάτος όχι μόνο 
προτείνει ανωτατοποίηση με προ¬ 
ϋποθέσεις, αλλά και κλείσιμο τμη- 
μάτωνΤΕΙ. 


καταλήψεις με βασικό αίτημα το 
κλείσιμο των ΙΕΚ. Η ενότητα μα¬ 
θητών και μαθητών των ΙΕΚ, βε¬ 
βαίως, “πήγε περίπατο”, γιατί οι 
τελευταίοι είναι δήθεν οι πλού¬ 
σιοι ταξικοί εχθροί των πρώτων 
(κατά τους κνίτες). 

Το επιχείρημα αυτό οι ρωσόδου- 
λοι το χρησιμοποιούν σαν εργα¬ 
λείο πίεσης στην ενδεχόμενη α¬ 
ντίσταση που ίσως δημιουργηθεί 
στο αντιδραστικό κίνημα που κα¬ 
τασκευάζουν. Γι’ αυτό η ενότητα 
άλλοτε ισχύει, άλλοτε όχι.Αποτέ- 
λεσμα πολλοί φοιτητές, παρόλο 
που διαισθάνθηκαν ή είδαν την α¬ 
ντιδραστικότατα του αιτήματος 
για ανωτατοποίηση των ΤΕΙ, να 
μη φτιάξουν ρεύμα αντίθετο μ’ αυ¬ 
τή, φοβούμενοι μην τους κολ¬ 
λήσουν τη “ρετσινιά” του διασπα¬ 
στή, του απεργοσπάστη. Χωρίς αυ¬ 
τό το κίνημα εμφανίζεται (και το 
τονίζει ο νεοδεξιός τύπος) ότι τα 
παιδιά τα άμοιρα που σπουδάζουν 
στα ΤΕΙ τα βάζουν με τους ελιτί- 
στες των ΑΕΙ και το ΤΕΕ. Κι έ¬ 
τσι η κοινή γνώμη τείνει να συ¬ 
μπαθήσει το “συγκινητικό” αγώ¬ 
να των ΤΕΙ, στην ουσία του αγώ¬ 
να του μικρού σοσιαλφασιστικού 
πυρήνα που έχει αναλάβει τη 
διεκπεραίωση αυτού του αντιδρα¬ 
στικού αγώνα σε βάρος όχι μόνο 
της μεγάλης μάζας των φοιτητών 
των ΑΕΙ, αλλά και της ίδιας της 
μεγάλης μάζας των σπουδαστών 
τωνΤΕΙ. 


Η απεργία των φορτηγών ΔΧ 
δε δείχνει απ’ αυτές που συγκρού¬ 
ονται με αντιδραστικές κινήσεις 
της αστικής τάξης. Τα αντικειμε¬ 
νικά κριτήρια στη φορολογία εί¬ 
ναι σε γενικές γραμμές ένα προ¬ 
οδευτικό μέτρο, καθώς υποκαθι- 
στά την πλατιά καλοριζωμένη φο¬ 
ροδιαφυγή της μικροαστικής τά¬ 
ξης και τον άλλο, ακόμα πιο δια- 
βρωμένο πόλο αυτής της διαφυ¬ 
γής, τη διαφθορά των εφοριακών. 
Ωστόσο μέσα σ’ αυτό το πλαίσιο 
εκδηλώνεται η αρπακτική φορο¬ 
λογική πολιτική ενός παρασιτι- 
κού κράτους που δουλεύει για μια 
κυβέρνηση που κάνει σαμποτάζ 
στα δημόσια έργα και μοιράζει 
τρισεκατομμύρια σε ημέτερους.Έ- 
τσι είναι φυσικό να εκδηλώνεται 
οργή από τους φορολογούμενους. 
Όμως με τους φορτηγατζήδες αυ¬ 
τή η εικόνα αδυνατίζει, γιατί η 


συνέχεια από τη σελ. 2 

μέλλον του ναυπηγείου: Εκ¬ 
συγχρονισμός και ανάπτυξη ή 
κλείσιμο. 

Αυτό το ερώτημα δεν αφορά μό¬ 
νο το ναυπηγείο του Σκαραμαγκά, 
αλλά συνολικά τη ναυπηγική βιο¬ 
μηχανία της χώρας, και ιδιαίτερα 
τα ναυπηγεία της Ελευσίνας του 
Περατικού. 

Εδώ κάθε τμήμα της αστικής τά¬ 
ξης έχει την απάντησή του και ε¬ 
δώ εκδηλώνεται η σύγκρουση. 

•Το ψευτοΚΚΕ και οι ρωσόδου- 
λοι απαντούν: “Ούτε μια μετοχή 
σε ιδιώτες”, που σημαίνει να πα- 
ραμείνει το ναυπηγείο όπως έχει. 
Ή, καλύτερα, τον εκσυγχρονισμό 
να τον κάνει η κρατική γραφειο¬ 
κρατία, αυτή δηλαδή που οδήγη¬ 
σε το ναυπηγείο στη διάλυση. 

•Οι σοβινιστές κρατικοκαπιτα- 
λιστές, με βασικό εκφραστή στη 
σύγκρουση τον Αρσένη, θέλουν το 
ναυπηγείο ενταγμένο στη λεγάμε¬ 
νη “εθνική άμυνα”, δηλαδή ναυ¬ 
πηγική βιομηχανία πολεμικών ό¬ 
πλων. 

•Οι φιλοευρωπαίοι αστοί, με βα¬ 
σικούς εκφραστές το Ροκόφυλλο 
και το Σημίτη, βλέπουν τη διέξο¬ 
δο στην ιδιωτικοποίηση του ναυ¬ 
πηγείου. 

Η μεγάλη σύγκρουση βρίσκεται 
ανάμεσα στους ρωσόδουλους και 
στους φιλοευρωπαίους. Η κάθε με¬ 
ρίδα της αστικής τάξης καλεί σε 
συμμαχία τους σοβινιστές εξασφα¬ 
λίζοντας την κατασκευή των πο¬ 
λεμικών. 

Χαρακτηριστική εδώ είναι η 
προσπάθεια των ρωσόδουλων, που 
ξαφνικά σήκωσαν τις “εθνικές 


συνδικαλιστική τους ηγεσία δεν 
έβγαλε προς τα έξω ένα αίτημα 
άρσης αδικιών στα αντικειμενι¬ 
κά κριτήρια, αλλά αρνήθηκε αυ¬ 
τά τα κριτήρια γενικά, δηλαδή αρ¬ 
νήθηκε το θετικό που υπάρχει στη 
γενική τέτοια μέθοδο φορολόγη- 
σης. 

Αυτό είναι το ένα. Όμως το άλ¬ 
λο, το άσχημο, που μυρίζει σοσιαλ- 
φασισμό στην καθοδήγηση της α¬ 
περγίας τους, είναι ο αποκλεισμός 
που κάνουν οι απεργοί και εμπο¬ 
δίζουν την κίνηση ΚΑΘΕ ΦΟΡ¬ 
ΤΗΓΟΥ, δηλαδή και των IX 
φορτηγών. Αυτό δεν είναι απερ¬ 
γία, είναι πάλι ομηρία του συνο¬ 
λικού παρααγωγικού προτσές και 
πολιορκία του καταναλωτή. Αυ¬ 
τές είναι μέθοδες του σοσιαλφα- 
σισμού. Αν υπήρχε πραγματικό ερ¬ 
γατικό κίνημα θα κατήγγελλε μια 
τέτοια μορφή αγώνα. 


τους σημαίες”. Έτσι άλλαξαν το 
μέχρι πριν λίγο “ενιαίο φορέα 
ναυπηγικής βιομηχανίας” (σημ.: 
Έτσι ονόμαζαν την πρότασή τους) 
σε “Ενιαίο φορέα ναυπηγικής και 
αμυντικής βιομηχανίας”!! 

Όμως οι τσανακογλύφτες του 
σοσιαλιμπεριαλισμού δεν έχουν 
τίποτα το “εθνικό”. Όπως το 1985, 
έτσι και σήμερα θέλουν να τρα¬ 
βήξουν το σοβινισμό, τάζοντας 
λαγούς με πετραχήλια, για να βά¬ 
λουν τελικά το ναυπηγείο στην 
υπηρεσία της Ρωσίας. 

Ταυτόχρονα δίνουν χτυπήματα 
στα ναυπηγεία της Ελευσίνας 
προσπαθώντας να εμποδίσουν τον 
εκσυγχρονισμό του στον τομέα 
της κατασκευής.Τα Ναυπηγεία 
της Ελευσίνας προχώρησαν στην 
κατάρτιση μελέτης για επένδυση 
εκσυγχρονισμού ύψους 11 δισ. δρχ. 
Το πρόγραμμα υπεβλήθη βάσει 
των διατάξεων της 7ης κοινοτι¬ 
κής οδηγίας και εγκρίθηκε από 
την αρμόδια επιτροπή της Ευρω¬ 
παϊκής Ένωσης. Με βάση αυτό το 
πρόγραμμα, 5,7 δις δρχ. της επέν¬ 
δυσης θα χρηματοδοτηθούν από το 
πρόγραμμα Πειρατικού και το υ¬ 
πόλοιπο 50% θα επιδοτηθεί από 
το ελληνικό κράτος. Αυτή λοιπόν 
η επιδότηση, σύμφωνα με πληρο¬ 
φορίες του τύπου, συναντά μεγά¬ 
λες αντιστάσεις μέσα στην κυβέρ¬ 
νηση. 

Είναι η ίδια ρωσόδουλη γραμμή 
που θέλει με κάθε τρόπο να εμπο¬ 
δίσει τον Όμιλο του Περατικού 
να μπει στο παιχνίδι της αγοράς 
των ναυπηγείων του Σκαραμαγκά. 

(συνεχίζεται στο επόμενο 
φύλλο) 


ΨΕΥΤΟ ΑΡΙΣΤΕΡΟΙ: 

Ο ΑΡΝΗΤΙΚΟΣ 
ΚΑΤΑ ΑΥΤΗΣ ΣΤΑ 

ΑΕΙ 

Αδρανοποιεί τους φοιτητές 
στην προβοκάτσια Γ. 
Παπανδρέου 


ΣΚΑΡΑΜΑΓΚΑΣ 

ΓΙΑ ΤΟ ΖΗΤΗΜΑ ΤΟΥ ΟΝΟΜΑΤΟΣ 

ΣΤΟ ΜΑΚΕΔΟΝΙΚΟ 


Τελευταία η Καθημερινή και η 
πιο καλά πληροφορημένη από τις 
πένες της, ο Στ. Λυγερός, που πά¬ 
ντα εκφράζει τις στρατηγικότερες 
σκέψεις της πολιτικής των ρω- 
σόδουλων κυρίως στα “εθνικά” 
θέματα, κάνουν λόγο για Σλαβο- 
μακεδόνες όταν αναφέρονται στη 
μακεδονική εθνότητα. 

Οι ρωσόδουλοι προσπαθούν 
σταδιακά να περάσουν μέσα στους 
κύκλους του ελληνικού εθνικι¬ 
σμού τον όρο “σλαβομακεδόνες”, 
ώστε να προετοιμάσουν το έδα¬ 
φος και για την αναγνώριση της 
Δημ. της Μακεδονίας από την Ελ¬ 
λάδα με ένα όνομα που να έχει 
μέσα του σα συνθετικό τον όρο 
“Μακεδονία”. Ήδη η “Καθημερι¬ 
νή” αναφέρει τη γειτονική χώρα 
σχεδόν πάντα σαν “Πρώην Γιου¬ 
γκοσλαβική Δημοκρατία της Μα¬ 
κεδονίας”, βάζοντας στο περιθώ¬ 
ριο τον όρο “Σκόπια”. 

Έχουμε γράψει πολλές φορές 
για την πολύ λεπτή διπλωματία 
της Ρωσίας στο Μακεδονικό. Ο 
στρατηγικός τους στόχος είναι να 
κάνουν τη Δημ. της Μακεδονίας, 
σα σλάβικη και ορθόδοξη, ρώσι- 
κο προτεκτοράτο στην καρδιά των 
Βαλκανίων. Γι’ ατό εμποδίζουν 
την αναγνώρισή της μέσω Ελλά¬ 
δας, ώστε να την αποκόψουν από 
την κίνηση που είναι μοιραία αυ¬ 
τή την εποχή για κάθε κατα¬ 
πιεσμένο βαλκανικό έθνος και 
κράτος της ηπείρου μας, την κί¬ 
νηση προς την Ευρωπαϊκή Ένω¬ 
ση. Θέλουν έτσι να τη σπρώξουν 
σε υποταγή προς τα ανοιχτά 
γειτονικά κανιβαλικά στόματα 
της Βουλγαρίας, της Σερβίας, της 
Ελλάδας και της Αλβανίας, αλ¬ 
λά κυρίως για να την κατασπα¬ 
ράξουν οι ίδιοι. 

Έτσι, αμέσως μετά την υποτα¬ 
γή των Ευρωπαίων στο ελληνικό 
βέτο της Λισσαβώνας και του Ε¬ 
διμβούργου και την άρνησή τους 
να αναγνωρίσουν τη Δημ. της Μα¬ 
κεδονίας, πρόβαλε η Ρωσία σαν 
ισχυρός προστάτης και την ανα¬ 
γνώρισε με σκέτο το όνομα Μα¬ 
κεδονία, ενώ μέχρι τότε δεν είχε 
πάρει ούτε στοιχειώδη θετική θέ¬ 
ση. 

Έτσι η Ρωσία σταδιακά εξασφά¬ 
λισε ισχυρή επιρροή στη χώρα αυ¬ 
τή, όπως φάνηκε από την ουσια¬ 
στική άρνηση του βοσνιακού α¬ 
γώνα από την πλευρά της κυβέρ¬ 
νησης της Δημ. της Μακεδονίας 
και τις αρκετά φιλικές σχέσεις 
που αυτή εγκαινίασε με τη Σερ¬ 
βία. 

Ωστόσο καμιά χώρα και κανέ¬ 
να έθνος δε γίνονται δούλοι με 
τη θέλησή τους. Η Δημ. της Μα¬ 
κεδονίας αντιστέκεται στη δορυ¬ 
φοροποίησή της από τους τρεις 
γείτονές της, ιδιαίτερα από τη 
Βουλγαρία, καθώς και από τη Ρω¬ 
σία, και δεν παύει να θέλει την 
προσέγγιση με τη Δ. Ευρώπη. Αυ¬ 
τή η αντίσταση εκδηλώνεται κυ¬ 
ρίως σε ένα ζήτημα: Στην άρνησή 
της να υποταχτεί στις τρεις ελλη¬ 
νικές απαιτήσεις για το όνομα, τη 
σημαία και το Σύνταγμα. 

Αυτές οι απαιτήσεις στο βάθος 
σημαίνουν ότι η Δημ. της Μακε¬ 


δονίας πρέπει να αρνηθεί την α¬ 
νεξάρτητη κρατική της υπόστα¬ 
ση και, κυρίως, τη βάση αυτής της 
ανεξάρτητης υπόστασης, που εί¬ 
ναι η ύπαρξη Μακεδονικού έ¬ 
θνους. 

Αν η Δημ. της Μακεδονίας δεν 
είναι βασικά το εθνικό κράτος 
των Μακεδόνων, τότε εύκολα γί¬ 
νεται επαρχία του βουλγάρικου 
κράτους, που ισχυρίζεται ότι οι 
Μακεδόνες είναι Βούλγαροι, και 
γενικότερα γίνεται εύπλαστη και 
υποτακτική σε κάθε εξωτερική πί¬ 
εση από τους “ορθόδοξους” γεΐ- 
τονές της, αλλά και από τον αλ¬ 
βανικό δικέφαλο αετό που επιδιώ¬ 
κει το διαμελισμό. Μια τέτοια χώ¬ 
ρα, αδύναμη εξωτερικά και ρευ¬ 
στή εσωτερικά, μπορεί να βρει 
προστάτη τελικά μια Ρωσία. 

Αυτή είναι η Αχίλλεια φτέρνα 
της ρώσικης διπλωματίας, που ε¬ 
πίμονα δεν αναγνωρίζει την ύπαρ¬ 
ξη “μακεδονικού έθνους” παρά τις 
γαλιφιές της στη Δημ. της Μακε¬ 
δονίας. 

Η ελληνική πίεση έχει σα στό¬ 
χο να σπάσει αυτή την εθνική μα¬ 
κεδονική αντίσταση. 

Ταυτόχρονα όμως η ελληνική 
πλευρά πρέπει να ανταμείβει τη 
Δημ. της Μακεδονίας για κάθε 
βήμα της προς τη Ρωσία και να 
προετοιμάζει και τον ελληνικό 
λαό για μια καλή σχέση με μια 
μελλοντικά υποταγμένη στη 
στρατηγική του “ορθόδοξου τό¬ 
ξου” Δημ. της Μακεδονίας. Έτσι 
μέσα στην Ελλάδα υπάρχουν πά¬ 
ντα οι δύο τακτικές, τις οποίες 
χρησιμοποιούν ανάλογα οι επικε¬ 
φαλής της ελληνικής διπλωματί¬ 
ας, αλλά και οι ρωσόδουλοι των 
ελληνικών κομμάτων. 

Οι ρωσόδουλοι, με εξαίρεση τον 
Παπανδρέου και Σαμαρά, εφαρμό¬ 
ζουν τη μαλακή τακτική μπαίνο¬ 
ντας επικεφαλής και των δυτικό¬ 
φιλων (π.χ. Ανδριανόπουλου, Πα¬ 
πακωνσταντίνου) και ξεπερνώ- 
ντας σχεδόν τους πάντες σε “φι- 
λομακεδονισμό”. Αυτή είναι η τα¬ 
κτική του ΣΥΝ, του ψευτοΚΚΕ 
και του Γ. Παπανδρέου και Λα- 
λιώτη στο ΠΑΣΟΚ. Αντίθετα, ο 
ίδιος ο Παπανδρέου και ο Σαμα¬ 
ράς μπαίνουν πάντα επικεφαλής 
των σοβινιστών στο ΠΑΣΟΚ, 
παίρνουν μαζί τους όλο το σοβι¬ 
νισμό της Ν.Δ. και έχουν εξα¬ 
σφαλισμένη τη σύμπλευση του 
“ορθόδοξου” Έβερτ μαζί τους. Η 
ΠΟΛ.Α. παίζει πάντα αυτό το 
“σκληρό” ρόλο σαν κόμμα με τον 
ίδιο τρόπο που ο ΣΥΝ παίζει το 
“μαλακό”... Όμως εύκολα αποκα¬ 
λύπτονται, καθώς ο μεν ΣΥΝ συμ¬ 
μετείχε στα συλλαλητήρια πριν α¬ 
ναγνωρίσει η Ρωσία τη Δημ. της 
Μακεδονίας, ενώ η ΠΟΛ.Α. δεν 
κατήγγειλε ποτέ τη Ρωσία γι’ αυ¬ 
τή την αναγνώριση. 

“Σκληροί” λοιπόν και “μαλα¬ 
κοί”, βούρδουλας και καρότο, ε¬ 
ναλλάσσονται στη μεταχείριση 
της γειτονικής χώρας. Είναι πραγ¬ 
ματικά καταπληκτικό το πώς η 
διπλωματία του καρότου διεκπε- 
ραιώνεται από ανθρώπους σαν τον 
Κύρκο και τον Κωσταντόπουλο, 
που προσπαθούν ο πρώτος μέσω 


“συναντήσεων πολιτών από τις 
δύο χώρες” και ο δεύτερος μέσω 
διπλωματικών αποστολών να 
βρουν για λογαριασμό της Ρωσί¬ 
ας και να αξιοποιήσουν εσωτερι¬ 
κά ερείσματα και διαδρόμους ε¬ 
πιρροής σε τμήματα της άρχουσας 
τάξης στη γειτονική χώρα. 

Έτσι οι άνθρωποι του καρότου 
φωνάζουν σήμερα “Όχι στο ε¬ 
μπάργκο”, ενώ αυτοί του βούρδου¬ 
λα συνεχίζουν το εμπάργκο, επι¬ 
τρέποντας όμως να παρακάμπτε¬ 
ται από εκεί που πρέπει, δηλαδή 
μέσω Βουλγαρίας, που είναι η με¬ 
γάλη θανατηφόρα αγκαλιά της 
Δημ. της Μακεδονίας. “Σκληροί” 
και “μαλακοί” όμως αποκαλύπτο¬ 
νται στην κοινή τους επιμονή για 
τον εξευτελισμό των γειτόνων 
μας, που πρέπει λίγο ή πολύ να 
εγκαταλείψουν τα ονόματα, τα 
σύμβολα και τις συνταγματικές 
διατυπώσεις της εθνικής τους ύ¬ 
παρξης. 

Η“ΜΑΛΑΚΗ” 
ΜΕΤΑΧΕΙΡΙΣΗ ΤΗΣ 
ΜΕΙΟΝΟΤΗΤΑΣ 

Ωστόσο ο μεγάλος πολιτικός 
κίνδυνος δε βρίσκεται στους 
“σκληρούς”, αλλά στους “μαλα¬ 
κούς”. Ο κύριος κίνδυνος για τη 
γειτονική χώρα δεν είναι οι ανοι¬ 
χτοί έλληνες σοβινιστές, αλλά οι 
ρωσόδουλοι που εμφανίζονται σα 
φιλομακεδόνες. Γιατί είναι οι ρω- 
σόδουλοι εκείνοι που ξυπνάνε ή 
καθησυχάζουν τα λυσσασμένα σο¬ 
βινιστικά σκυλιά σε όλες τις 
βαλκανικές χώρες για να υπηρε¬ 
τήσουν τον ιερό στόχο της ρώσι¬ 
κης σοβινιστικής κυριαρχίας, της 
χειρότερης απ’ όλες. 

Αυτή η “μαλακή” ιδιότητα των 
ρωσόδουλων έχει πολύ μεγάλη 
σημασία στην περίπτωση της μα¬ 
κεδονικής εθνικής μειονότητας 
στην Ελλάδα. Εδώ το ειδικό βά¬ 
ρος των ρωσόδουλων είναι αφά¬ 
νταστα σημαντικότερο σε σχέση 
με το ειδικό τους βάρος στη δια¬ 
μόρφωση των συνειδήσεων στη 
Δημοκρατία της Μακεδονίας. Α¬ 
πέναντι στο Στόχο, το Μάρτη και 
τον Παπαθεμελή οι Κύρκος, 
Παπαρήγα και Γ. Παπανδρέου φα¬ 
ντάζουν σα γνήσιοι διεθνιστές, 
στη χειρότερη περίπτωση σα μια 
ενδιάμεση ταλαντευόμενη δύνα¬ 
μη, ενώ επιπλέον έχουν και την 
πραγματική πολιτική δύναμη στη 
χώρα. 

Ο στόχος των ρωσόδουλων εί¬ 
ναι να εντάξουν τη μακεδονική 
εθνική μειονότητα στην “εθνική” 
τους στρατηγική. 

Αυτό σημαίνει ότι πρέπει κατ’ 
αρχήν να την προσεγγίσουν και 
στη συνέχεια να τη διοχετεύσουν 
στην αντιτούρκικη και αντιδυτι- 
κή στρατηγική τους. 

Η μακεδονική εθνική μειονότη¬ 
τα έχει καίρια σημασία γι’ αυτούς, 
επειδή, σύμφωνα με την κλασική 
ιμπεριαλιστική μέθοδο, μπορεί, ό¬ 
πως κάθε εθνική μειονότητα, να 
χρησιμοποιηθεί σαν όμηρος αλλά 
και σα δίαυλος απέναντι στη Δημ. 
της Μακεδονίας. 

Οι ρωσόδουλοι ξέρουν ότι δεν 
μπορούν να εντάξουν τη Δημ. της 


Μακεδονίας στο “ορθόδοξο τόξο” 
και να αναπτύξουν τις ελληνο-μα- 
κεδονικές σχέσεις μέσα στα πλαί¬ 
σια αυτού του τόξου αν συνεχί¬ 
ζουν την πιο βάρβαρη καταπίεση 
της μακεδονικής εθνικής μειονό¬ 
τητας, όπως θέλουν οι σοβινιστές. 

Άλλωστε αυτοί, περισσότερο α¬ 
πό τους υστερικούς σοβινιστικές, 
ξέρουν ότι ούτε οι Ευρωπαίοι, α¬ 
πό άποψη αρχής, ούτε οι Αμερι- 
κάνοι, από την πλευρά του δικού 
τους ηγεμονισμού, θα επέτρεπαν 
για πολύ καιρό τη συνέχιση της 
πρωτοφανούς καταδίκης μιας ε¬ 
θνικής μειονότητας στην ανυπαρ¬ 
ξία. 

Έτσι υποχρεώθηκαν να μιλή¬ 
σουν αρχικά για σλαβόφωνους, ει¬ 
δικά το ψευτοΚΚΕ, και πρόσφα¬ 
τα για Σλαβομακεδόνες. Με τον 
όρο Σλαβομακεδόνες πιστεύουν ό¬ 
τι θα εξασφαλίσουν τη φιλία των 
εθνικά Μακεδόνων και το δημο¬ 
κρατικό άλλοθι. Αυτό θα τους εί¬ 
ναι ακόμα πιο εύκολο στο βαθμό 
που οι υστερικοί σοβινιστές ανα¬ 
πόφευκτα θα ξεσπαθώσουν ενά¬ 
ντια σε μια τέτοια ιεροσυλία, ό¬ 
πως είναι η αναγνώριση της ύπαρ¬ 
ξης κάποιων Μακεδόνων που δεν 
είναι Έλληνες Μακεδόνες, όχι 
πια έξω, αλλά μέσα στην ίδια την 
ελληνική επικράτεια. Το “Σλαβο¬ 
μακεδόνες” των ρωσόδουλων θα 
δεχτεί τόσα πυρά, τόσο περισσό¬ 
τερο από ό,τι το “Σλαβόφωνοι”, 
ώστε οι εθνικά Μακεδόνες θα βρε¬ 
θούν στη δύσκολη θέση να στηρί¬ 
ζουν τους ρωσόδουλους στην υ¬ 
ποτιθέμενη άμυνά τους. 

Βέβαια, οι εθνικά Μακεδόνες 
της μειονότητας θα μπορούν να 
αναγάγουν το ζήτημα του ονόμα¬ 
τος στο ζήτημα του “μεγάλου δια¬ 
χωρισμού” ανάμεσα σε αυτούς που 
είναι φίλοι τους και σε αυτούς που 
είναι εχθροί τους, και έτσι να μην 
υποκύψουν στην επίθεση των ψεύ¬ 
τικων φίλων τους. Όμως υπάρχει 
εδώ ένας διπλός κίνδυνος: Ο έ¬ 
νας είναι ότι αν οχυρωθούν πίσω 
από ένα τέτοιο διαχωρισμό κιν¬ 
δυνεύουν να χάσουν και πολλούς 
αληθινούς φίλους, γιατί μέσα στην 
Ελλάδα σήμερα το ζήτημα του ο¬ 
νόματος μπαίνει με διαφορετικό 
τρόπο από ό,τι μπαίνει σε διεθνές 
επίπεδο. Ο άλλος κίνδυνος βρί¬ 
σκεται στο ότι μπορεί μια θετική 
και “άψογη” θέση στο ζήτημα του 
ονόματος να κρύβει το βασικό ζή¬ 
τημα διαχωρισμού σήμερα, που εί¬ 
ναι η ύπαρξη μακεδονικού έθνους 
και μακεδονικής εθνικής μειονό¬ 
τητας. 

ΟΝΟΜΑ ΚΑΙ ΒΙΑ 

Ας εξετάσουμε λοιπόν αναλυ¬ 
τικότερα αυτά τα δύο σημεία. Το 
όνομα της Μακεδονίας στην Ελ¬ 
λάδα σημαίνει δύο διαφορετικά 
πράγματα. Σημαίνει από τη μια 
τον εθνικά Μακεδόνα, δηλαδή τον 
άνθρωπο που είναι μέλος του 
μακεδονικού έθνους ή της μακε¬ 
δονικής εθνικής μειονότητας, και 
σημαίνει από την άλλη τον Έλ¬ 
ληνα που κατάγεται από την πε¬ 
ριοχή της Ελλάδας που ονομάζε¬ 
ται Μακεδονία. 

Ο ελληνικός σοβινισμός δεν α¬ 


ναγνωρίζει άλλο Μακεδόνα πέ¬ 
ραν από τον έλληνα και έχει κα¬ 
τασκευάσει την εξίσωση Μακεδό- 
νας='Ελληνας. Όμως, δυστυχώς 
γι’ αυτό το σοβινισμό, υπάρχει έ¬ 
νας Μακεδόνας που δεν είναι Έλ¬ 
ληνας, και για ακόμα περισσότε¬ 
ρη δυστυχία του σοβινισμού ο μη 
Έλληνας αυτός Μακεδόνας είναι 
ο μόνος εθνικά Μακεδόνας, γιατί 
υπάρχει μόνο ένα έθνος με το ό¬ 
νομα “Μακεδονικό”, που δεν εί¬ 
ναι το ελληνικό. Και αυτό το ε¬ 
θνικό όνομα αναγνωρίζεται πα¬ 
γκόσμια από την παγκόσμια πο¬ 
λιτική γεωγραφία, ιστοριογραφία 
κτλ. σε ένα λαό που δεν είναι ο 
ελληνικός. 

Όταν ο έλληνας σοβινιστής λέ¬ 
ει ότι το όνομα Μακεδονία είναι 
η ψυχή του έχει απόλυτο δίκιο. 
Γιατί το όνομα Μακεδονία δεν εί¬ 
ναι η ψυχή του Έλληνα γενικά, 
αλλά η ψυχή του έλληνα σοβινι¬ 
στή. Αυτό γιατί με τη Μακεδονία 
ο Έλληνας σοβινιστής έχει δια- 
πράξει το μεγαλύτερο του έγκλη¬ 
μα. Και τι δεν έχει κάνει εκεί: Ει¬ 
σβολή και κατοχή εδαφών που δεν 
του ανήκαν εθνικά, εθνική εκκα¬ 
θάριση, βίαιη εθνική αφομοίωση 
του πλειοψηφούντος πληθυσμού 
των εθνικά Μακεδόνων, εθνική 
εκκαθάριση των Τούρκων και σαν 
αντάλλαγμα εισαγωγή ελληνικών 
πληθυσμών από μια άλλη χώρα, 
την Τουρκία, της οποίας τμήμα 
αυτός προσπάθησε να προσαρτή- 
σει. 

Η ύπαρξη ενός μακεδονικού έ¬ 
θνους, ή έστω μιας μακεδονικής 
κρατικής ή μιας μειονοτικής ο¬ 
ντότητας, με τα ονόματα Μακε¬ 
δονία και Μακεδονικός είναι το 
κλειδί που ξεσκεπάζει όλα αυτά 
τα καλά κρυμμένα εγκλήματα που 
διεκπεραιώθηκαν χοντρικά μέσα 
στο πρώτο μισό του αιώνα μας, α¬ 
πό τα 1900 ως τα 1950. Απέναντι 
στο νεαρό και αδύναμο μακεδο¬ 
νικό έθνος ο ελληνικός σοβινι¬ 
σμός και ο επεκτατικός μεγαλοϊ¬ 
δεατισμός δε διαθέτουν το άλλο¬ 
θι που είχαν απέναντι στο τούρ¬ 
κικο έθνος, έθνος παλιότερο, ισχυ¬ 
ρότερο και που εύκολα συγχέε- 
ται με την οθωμανική του προϊ¬ 
στορία. 

Για παράδειγμα, η εκτεταμένη 
και πρώτη στα Βαλκάνια εθνική 
εκκαθάριση που διέπραξε αυτός ο 
σοβινισμός απέναντι στις τούρκι¬ 
κες μάζες του πρώτου ελληνικού 
βασιλείου κρύβεται πίσω από το 
ιστορικά διφορούμενο, αλλά πά¬ 
ντως εθνικοανεξαρτησιακό και α- 
ντιοθωμανικό 1821. Όμως η εθνι¬ 
κή εκκαθάριση σε βάρος των ε¬ 
θνικά Μακεδόνων και η ατέλειω¬ 
τη καταπίεση στην οποία υποβλή¬ 
θηκαν αυτοί σαν έθνος και αργό¬ 
τερα σαν κρατική υπόσταση από 
τους έλληνες σοβινιστές δε βρί¬ 
σκει κανενός είδους άλλοθι. 

Η κήρυξη της ανεξαρτησίας της 
Δημ. της Μακεδονίας έφερε στην 
επιφάνεια όλο αυτό το καλοκρυμ- 
μένο έγκλημα. Οι ρωσόδουλοι μά¬ 
λιστα, που μαστίγωσαν το ελλη¬ 
νικό σοβινιστικό σκυλί για να ε¬ 
μποδίσουν αρχικά την ανεξαρτη¬ 
σία της νεογέννητης Δημ. της 

Μακεδονίας, κέντραραν στο Μα¬ 
κεδονικό την παγκόσμια προσο¬ 
χή και έκαναν τη μακεδονική ψυ¬ 
χή του ελληνικού σοβινισμού πα¬ 
γκόσμιο περιγελώ. Έτσι τον έκα¬ 
ναν να αναγάγει το μακεδονισμό 
του σε ύψιστη εθνική αρχή. 

Το πρόβλημα είναι ότι αυτή η 
ύψιστη αρχή κινητοποίησε και τις 
πιο πλατιές μάζες του ελληνικού 
λαού, που έχουν ανατραφεί ουσια¬ 
στικά με τη Μεγάλη Ιδέα. 

Γιατί το μακεδονικό εδαφικό-ε- 
θνικό έγκλημα του ελληνικού σο¬ 
βινισμού συνδυάζεται με το μα¬ 
κεδονικό στοιχείο της ελληνικής 
ιδεοληψίας, δηλαδή με την αντί¬ 
ληψη ότι το κατ’ εξοχήν ελληνι¬ 
κό στην ιστορία είναι το πα- 
ντοκρατορικό άλμα των Μακεδό- 
νων στην Ανατολή. Ο σοβινισμός 
με το Μεγάλο Αλέξανδρο πραγ¬ 
ματοποιεί το πιο τρελό του όνει¬ 
ρο, το όνειρο της πιο ακραίας ε¬ 
πέκτασης ή της πιο απόλυτης κυ¬ 
ριαρχίας του φτωχού του πνεύμα¬ 
τος. 

Η Μακεδονία είναι και από αυ¬ 
τή την άποψη η ψυχή του έληνα 
σοβινιστή. Αλλά ο σοβινισμός 
είναι η κυρίαρχη μορφή ιδεολογί¬ 
ας της αστικής τάξης, άρα είναι 
κυρίαρχη και στο λαό. Έτσι κι ο 
λαός νιώθει Μακεδόνας-Αλέξαν¬ 
δρος, ιδιαίτερα τώρα που δεν εί¬ 
ναι καθόλου “Μέγας”. Ιδιαίτερα 
τώρα που διανύει την πιο “μικρή 
του” περίοδο, ο λαός δίχως οδη- 
γητή, δίχως κόμμα, δίχως συνει¬ 
δητό προλεταριάτο μπροστά του, 
εξοργίζεται με κάθε ισχυρισμό ό¬ 
τι δεν είναι αυτός ο Μακεδόνας 
Αλέξανδρος αλλά κάποιος άλλος. 
Ιδιαίτερα εξοργίζεται ο έλληνας 
Μακεδόνας της Μακεδονίας 
ακριβώς επειδή είναι ο πιο και¬ 
νούριος σ’ αυτή την περιοχή, ο πα- 
ρίας του βάναυσου “κράτους της 
Αθήνας”, όπως θέλουν να το λέ¬ 
νε όλοι οι πρόσφυγες εθνικιστές. 

Αυτή η ψεύτικη συνείδηση εί¬ 
ναι η παλλαϊκή εθνική συνείδη¬ 
ση ενός λαού. Σαν τέτοια είναι έ¬ 
νας πρακτικός πολιτικός παράγο¬ 
ντας, μια τεράστια υλική δύναμη 
που φωνάζει “Εγώ είμαι ο Μακε¬ 
δόνας”. 

ΝΑ ΠΑΡΟΥΜΕ ΥΠ’ ΟΨΗ 

ΜΑΣ ΤΗ ΣΥΝΕΙΔΗΣΗ ΤΟΥ 

ΛΑΟΥ ΣΤΟ ΜΑΚΕΔΟΝΙΚΟ 

Απέναντι σ’ αυτή την κραυγή, 
μια εθνική μειονότητα, όσο κι αν 
είναι μάρτυρας και υπόλοιπο ε¬ 
νός γενοκτονικού εγκλήματος, 
δεν μπορεί να αντιπαρατάσσει σαν 
άμεση πολιτική του τη φωνή “Ε¬ 
γώ είμαι Μακεδόνας, ενώ εσύ δεν 
είσαι παρά ένας ξένος, ένας ει¬ 
σβολέας, ένας παρείσακτος”. 

Η αλήθεια μάλιστα είναι ότι ο 
πρόφυγας δεν είναι πια ξένος, ού¬ 
τε εισβολέας ή παρείσακτος. Έ¬ 
χει κι αυτός τη δική του μικρή ι¬ 
στορία μέσα στο εξελληνισμένο 
πια τμήμα της Μακεδονίας. Α¬ 
σφαλώς αυτός ο εξελληνισμός έ¬ 
γινε βίαια. Αλλά με τη βία έγινε 
πριν μια χιλιετία και ο εκσλαβι- 
σμός της ίδιας περιοχής, όπως πά¬ 
λι πριν εκατοντάδες χρόνια ο ε- 
κρωμαϊσμός της και πιο πριν ο 
εκμακεδονισμός της κτλ. κτλ. Η 
διαφορά βρίσκεται στο ότι ο βί¬ 
αιος εξελληνισμός έγινε σαν ιστο¬ 
ρικά αντιδραστική πράξη, αφού 
πραγματοποιήθηκε σε βάρος υ¬ 
παρκτού έθνους και σε μια εποχή 
που η αυτοδιάθεση των εθνών ή¬ 
ταν η σημαία της δημοκρατικής 


επανάστασης στην Ευρώπη. Όμως 
η βία αυτή, αφού δεν μπόρεσε να 
νικηθεί από τη βία των καταπιε¬ 
σμένων εθνοτήτων του μακεδονι¬ 
κού χώρου και κύρια από εκείνη 
των εθνικά Μακεδόνων, δημιούρ¬ 
γησε μετά τον πόλεμο μια νέα κα¬ 
τάσταση που δεν αφορούσε πια 
μόνο αντιδραστικές γραφειοκρα¬ 
τίες και στρατούς κατοχής, αλλά 
λαούς που εγκαταστάθηκαν στα 
καταχτημένα εδάφη ή λαούς που 
υπέκυψαν στο βίαιο προτσές της 
αφομοίωσης. Όλοι αυτοί αποτε¬ 
λούν ένα νέο τμήμα, το πιο νέο, 
του σημερινού ελληνικού έθνους. 

Αυτοί είναι οι Έλληνες της ελ¬ 
ληνικής Μακεδονίας. 

Το να τους απαγορεύει κανείς 
να ονομάζουν τον εαυτό τους Μα- 
κεδόνες είναι το ίδιο με ένα νέο 
έγκλημα: Τον ξεριζωμό τους ή τον 
βίαιο εκμακεδονισμό τους, που θα 
σημαδεύεται από την αλλαγή των 
συνόρων. Αυτό είναι το ανομολό¬ 
γητο όνειρο της χειρότερης τάσης 
του μακεδονικού εθνικισμού, της 
σοβινιστικής του τάσης, που συ¬ 
στηματικά αντί για “Ελληνική 
Μακεδονία” χρησιμοποιεί τον ό¬ 
ρο “Μακεδονία του Αιγαίου”. 

Η μακεδονική εθνική μειονότη¬ 
τα, σύμφωνα με τη δίκιά μας διε- 
θνιστική και υλιστική αντίληψη, 
πρέπει να απαιτήσει το σεβασμό 
των δικών της εθνομειονοτικών 
δημοκρατικών δικαιωμάτων, που 
είναι βασικά η ελευθερία της 
διδασκαλίας της γλώσσας της και 
η απόλυτη διοικητική, κοινωνική, 
πολιτιστική της ισοτιμία, και κυ¬ 
ρίως το δικαιώμά της να οργανώ¬ 
νεται σε δικά της σώματα και ε¬ 
λεύθερα να μιλάει για ό,τι θεωρεί 
συμφέρον, ιδέες και ιστορία της. 

Αυτά τα δικαιώματα είναι τα 
δημοκρατικά δικαιώματα του πιο 
καταπιεσμένου πολιτικά τμήμα¬ 
τος του λαού της χώρας μας. Αυ¬ 
τή η καταπίεση κάνει αυτό το 
τμήμα από τη φύση του ένα από 
τα πιο προωθημένα που παλεύουν 
για την πολιτική δημοκρατία στην 
Ελλάδα. 

Όμως αυτός ο αγώνας δεν μπο¬ 
ρεί να δοθεί παρά σε συμμαχία με 
όλο τον ελληνικό λαό, και κύρια 
με τον ελληνικό λαό της ελληνι¬ 
κής Μακεδονίας. 

Αλλά αυτή η ενότητα δεν μπο¬ 
ρεί να αρχίσει από τη θέση “δεν 
είσαι εσύ ο Μακεδόνας, αλλά ε¬ 
γώ”. Αντίθετα, θα πρέπει οι εθνι¬ 
κά Μακεδόνες να βρουν για την 
τακτική τους όλους τους αναγκαί¬ 
ους τρόπους, ώστε να μιλήσουν 
στους Έλληνες της ελληνικής 
Μακεδονίας με έναν τρόπο που 
δε θα βάζει από την αρχή ανυπέρ¬ 
βλητα σύνορα ανάμεσα στις δύο 
εθνότητες. 

Αυτός είναι ο λόγος που έκανε 
την ΟΑΚΚΕ, που υπερασπίζει 
σταθερά τον εθνικό χαρακτήρα 
του κράτους της Δημ. της Μακε¬ 
δονίας και των Μακεδόνων, να 
χρησιμοποιεί την έκφραση “σλά- 
βοι Μακεδόνες”, για να χαρακτη¬ 
ρίσει τους εθνικά Μακεδόνες, και 
όχι το σκέτο Μακεδόνες. Το ίδιο 
έκανε και με τη Δημοκρατία της 
Μακεδονίας, όπου έβαλε επίτη¬ 
δες από την αρχή και συνεχίζει 
να βάζει μπροστά από τη λέξη 
Μακεδονία τον πολιτειακό τίτλο 
Δημοκρατία, μόνο και μόνο για 
να μπορεί όσο γίνεται πιο εύκο¬ 
λα και πιο πειστικά να διαχωρί¬ 
ζει το κράτος Μακεδονία από την 
εδαφική περιφέρεια της Ελλάδας 


με το ίδιο όνομα. 

Βέβαια, όσο οι ρωσόδουλοι α¬ 
ναπτύσσουν την τακτική τους και 
ετοιμάζουν νέα δεσμά για τη μα¬ 
κεδονική εθνική μειονότητα τό¬ 
σο αναπτύσσουμε και εμείς και 
εμβαθύνουμε στην τακτική μας. 
Για παράδειγμα, στα πρώτα άρ¬ 
θρα μας για την μακεδονική εθνι¬ 
κή μειονότητα το 1987 χρησιμο¬ 
ποιούσαμε το κλασικό στην αρι¬ 
στερά όρο Σλαβομακεδόνες, και 
έτσι καταγγείλαμε τη φασιστική 
καταπίεση στην τηλεόραση στις 
εκλογές του 1989. Όταν όμως το 
όνομα έγινε το κύριο ζήτημα πά¬ 
λης και δημοκρατίας χρησιμοποι¬ 
ήσαμε την έκφραση “σλάβοι Μα¬ 
κεδόνες”, όπου το ουσιαστικό έ¬ 
γινε το “Μακεδόνες” και το “σλά- 
βοι” ένας απλός επιθετικός προσ¬ 
διορισμός με πεζό “σ”. 

Τώρα που το “Σλαβομακεδόνες” 
μπαίνει στην ημερήσια διάταξη σα 
μέθοδος άρνησης του εθνικού χα¬ 
ρακτήρα των Μακεδόνων με την 
ταυτόχρονη υποκριτική προσέγγι¬ 
ση τους, είμαστε υποχρεωμένοι να 
μην αφήσουμε να αιωρείται μέσα 
από την ονομασία μια σύμπλευση 
μ’ αυτή την τακτική. 

Έτσι, κάνοντας την αρχή από 
αυτό εδώ το άρθρο, χρησιμοποιού¬ 
με τη διατύπωση “εθνικά μακε¬ 
δόνες”, που δεν αφήνει περιθώρια 
για την αμφισβήτηση του εθνικού 
χαρακτήρα τόσο του μακεδονκού 
έθνους στη Δημ. της Μακεδονίας 
όσο και της μακεδονικής μειονό¬ 
τητας στην Ελλάδα, ενώ γίνεται 
σαφής η αναγνώριση των ελλή- 
νων Μακεδόνων, δίχως να ανα¬ 
γνωρίζεται εθνικός χαρακτήρας 
σε αυτό το “Μακεδόνες”. Ωστόσο 
παραμένει σταθερή η επιδίωξή μας 
να πλησιάσουμε την πλατιά μάζα 
του λαού μας και να την πείσου- 
με σταδιακά για το φασιστικό χα¬ 
ρακτήρα του ελληνικού “Εγώ εί¬ 
μαι ο Μακεδόνας”, από το οποίο 
έρχεται ο συντριπτικά μεγαλύτε¬ 
ρος κίνδυνος για τη δημοκρατία 
και την ανεξαρτησία της χώρας 
μας. Δίχως αυτή την πειθώ ούτε 
οι εθνικές μειονότητες, ούτε οι 
διεθνιστές, ούτε η δημοκρατία θα 
μπορούν να ζήσουν σ’ αυτόν τον 
τόπο. 

Όμως αυτή η πειθώ δεν έρχε¬ 
ται κύρια με τη διδασκαλία της 
“σωστής ιστορίας”, αλλά με το να 
ζήσουν οι πλατιές καταπιεσμένες 
μάζες του ελληνικού λαού τη δη- 
μοκρατικότητα και την αλληλεγ¬ 
γύη των εθνικών μειονοτήτων, 
των διεθνιστών κομμουνιστών και 
των γνήσιων δημοκρατών που εί¬ 
ναι πρωτοπόροι στον αγώνα για 
την ευτυχία όλων των καταπιε¬ 
σμένων. Ακόμα βαθύτερα, ο έλ¬ 
ληνας φτωχός υπάλληλος και ο 
φτωχός αγρότης δε θα πάψουν να 
είναι απόγονοι του Μεγαλέξαν- 
δρου παρά μόνο αν νιώσουν το 
πραγματικό μεγαλείο της τάξης 
τους, δηλαδή αν συλλάβουν την 
ποταπότητα των εκμεταλλευτών 
τους που κρύβονται διαρκώς πί¬ 
σω από το “αθάνατο μεγαλείο του 
Ελληνισμού”. 

Γι’ αυτό χρειάζεται η υποστή¬ 
ριξη του δίκιου της Δημοκρατίας 
της Μακεδονίας, αλλά και του δί¬ 
κιου της μακεδονικής εθνικής 
μειονότητας στην Ελλάδα, να γί¬ 
νεται με έναν τρόπου θα ανοίγει 
όσο είναι δυνατό το δρόμο στην 
παλλαϊκή ενότητα όλων των ε¬ 
θνοτήτων που ζουν στη χώρα, δί¬ 
χως να κάνει καιροσκοπισμό στα 


ζητήματα αρχής. 

ΤΟ ΟΝΟΜΑ ΚΑΙ ΤΟ 
ΠΕΡΙΕΧΟΜΕΝΟ ΤΟΥ 
Στο βάθος το ζήτημα δε βρίσκεται 
στο όνομα καθαυτό, αλλά στο πε¬ 
ριεχόμενο της έννοιας που αυτό 
εκφράζει: εκεί κρΐνεται τι είναι 
και τι δεν είναι ζήτημα αρχής. 

Το κακό με τους ρωσόδουλους 
δεν είναι ότι χρησιμοποιούν τη λέ¬ 
ξη Σλαβομακεδόνες ή Σλαβόφω¬ 
νοι. Το κακό είναι ότι λένε στους 
Έλληνες της Μακεδονίας: «Εσείς 
είστε οι Μακεδόνες και το δικό 
σας “Μακεδόνες” είναι τμήμα του 
εθνικού σας προσδιορισμού σαν 
Έλληνες. Το δικό σας είναι το 
γνήσιο “Μακεδόνες”. Το “Σλαβο¬ 
μακεδόνες” είναι παρακατιανό ως 
προς τη μακεδονικότητα του και 
βέβαια δεν υπάρχει τίποτα το ε¬ 
θνικό σ’ αυτό τον προσδιορισμό. 
Δεν υπάρχει σλαβομακεδονικό έ¬ 
θνος, και κυρίως δεν επιτρέπου¬ 
με σ’ αυτό το έθνος να χρησι¬ 
μοποιεί άλλο όνομα εκτός από το 
“Σλαβομακεδονία”». 

Το ίδιο συμβαίνει και με το ό¬ 
νομα Μακεδονία για τη Δημοκρα¬ 
τία της Μακεδονίας. Το κακό με 
τους έλληνες σοβινιστές και τους 
ρωσόδουλους δεν είναι ότι δε χρη¬ 
σιμοποιούν το όνομα Μακεδονία, 
για να χαρακτηρίσουν μια χώρα, 
αλλά χρησιμοποιούν το “Σκόπια” 
ή το “Σλαβομακεδονία”. Το κακό 
είναι ότι αρνήθηκαν πως υπάρ¬ 
χουν ένα κράτος ανεξάρτητο και 
κυρίαρχο και ένα έθνος που ονο¬ 
μάζουν τον εαυτός τους “Μακε¬ 
δονία”, “Μακεδονικό”. Και κατέ¬ 
λυσαν την κυριαρχία και την α¬ 
νεξαρτησία αυτού του κράτους και 
κάθε αυτοδιάθεση αυτού του έ¬ 
θνους απαιτώντας με τη βία (δι¬ 
πλωματική, οικονομική, κτλ.) να 
αλλάξει το όνομα, τη σημαία και 
το Σύνταγμά του. 

Εκεί βρίσκεται το πρόβλημα και 
όχι στο ότι οι κάτοικοι μιας χώ¬ 
ρας που λέγεται Ελλάδα ονομά¬ 
ζουν τους κατοίκους μιας άλλης 
Σκοπιανούς και όχι Μακεδόνες. 
Οι εθνικά Μακεδόνες δε θα εί¬ 
χαν απολύτως κανένα πρόβλημα, 
ούτε θα υπήρχε πρόβλημα ειρήνης 
στο βαλκανικό νότο, αν τα βιβλί¬ 
α και οι χάρτες της Ελλάδας α¬ 
νέφεραν τη Δημ. της Μακεδονίας 
σαν “Σκόπια” ή “Σλαβομακεδο- 
νΐα”. Όπως δεν έχει καμία απο¬ 
λύτως σημασία για τους Έλλη¬ 
νες που οι ξένοι τους ονομάζουν 
Γραικούς και την Ελλάδα Γραι- 
κΐα, αφού δεν τους αρνούνται την 
εθνική ύπαρξη και την ανεξάρτη¬ 
τη κρατική υπόσταση. 

Σε μια τέτοια περίπτωση άρνη¬ 
σης του ονόματος δίχως βία, μό¬ 
νη της η τοποθέτηση από τον ελ¬ 
ληνικό σοβινισμό ότι “λαθεμένα 
ονομάζεστε Μακεδόνες” θα ήταν 
απλά βλακώδης. 

Όταν ένα έθνος ή ένας λαός ο¬ 
νομάζει με ένα όνομα τον εαυτό 
του, τότε αυτό είναι το αληθινό 
του όνομα. Η αλήθεια του εθνι¬ 
κού ονόματος δεν κρίνεται από 
την ιστορία του ονόματος, αλλά 
από την αλήθεια (της ύπαρξης) 
του έθνους. Οι εθνικά Μακεδόνες 
λέγονται Μακεδόνες μόνο και μό¬ 
νο επειδή έτσι ονομάζουν τους ε¬ 
αυτούς τους και όχι επειδή κατά¬ 
γονται από τους αρχαίους Μακε¬ 
δόνες. Σαν απόγονοι των αρχαί¬ 
ων Μακεδόνων δεν είναι ούτε 
σταλιά Μακεδόνες, όπως δεν εί¬ 
ναι ούτε οι Έλληνες “εν εθνικι¬ 


σμό) αδελφοί τους”. Το εθνικό ό¬ 
νομα δε στηρίζεται στη δύναμη 
της ιστορίας, αλλά στη δύναμη 
της ζωντανής πρακτικής των λα¬ 
ών. 

Εκεί ακριβώς οφείλεται και η 
δύναμη των συμβόλων. Γράφαμε 
πριν δύο χρόνια ότι κακώς η Δημ. 
της Μακεδονίας διάλεξε σα ση¬ 
μαία της τον ήλιο της Βεργίνας, 
γιατί αυτό δε βοηθούσε την προ¬ 
σέγγιση του φανατισμένου, αλλά 
και φοβισμένου από τους σοβινι¬ 
στές για τον κίνδυνο της “Μεγά¬ 
λης Μακεδονίας” ελληνικού λα¬ 
ού. 

Επειδή όμως αυτή η σημαία δέ¬ 
χτηκε τόση διπλωματική βία από 
την Ελλάδα και αμφισβήτηση α¬ 
πό τους βουλγαρόφρονες, που θέ- 
λαν το λιοντάρι, έγινε σύμβολο 
της μακεδονικής εθνικής αντίστα¬ 
σης. Έτσι, δίχως ιστορία σα σύμ¬ 
βολο του μακεδονικού εθνικισμού, 
δίχως καμία αντιστοιχία με την 
ιστορική πραγματικότητα, αυτή έ¬ 
γινε η πραγματική σημαία του νε¬ 
αρού εθνικού κράτους. Με λίγα 
λόγια είναι οι έληνες σοβινιστές 
που καθιέρωσαν ουσιαστικά σα 
σημαία της Δημ. της Μακεδονίας 
τη Βεργίνα, μετά από ελάχιστα 
χρόνια διπλωματικής και οικονο¬ 
μικής βίας. 

Να λοιπόν που το ίδιο σύμβολο 
μπορεί να κρύβει μέσα του ταυ¬ 
τόχρονα δύο αντιδιαμετρικά πε¬ 
ριεχόμενα: τον εθνικισμό του 
καταπιεσμένου και τον εθνικισμό 
του καταπιεστικού έθνους. Το ί¬ 
διο μπορεί να συμβαίνει και μ’ έ¬ 
να όνομα, όπως είναι το “Μακε¬ 
δόνας”. Αυτό σημαίνει ταυτόχρο¬ 
να δύο πράγματα: το εθνικό όνο¬ 
μα των σλάβων Μακεδόνων και 
το όνομα τοπικής καταγωγής των 
Ελλήνων της ελληνικής Μακεδο¬ 
νίας. Ακόμα όμως σημαίνει και 
την εθνικιστική αυταπάτη της κα¬ 
ταγωγής από τους αρχαίους Μα¬ 
κεδόνες τόσο για τους Έλληνες 
όσο και για τους Μακεδόνες ε- 
θνικιστές. 

Αν εξετάσει κανείς ακόμα βα¬ 
θύτερα το ζήτημα, θα εξακριβώ¬ 
σει ότι αυτή η ρευστότητα πάνω 
στο όνομα έχει να κάνει με τη ρευ¬ 
στότητα στο ίδιο το περιεχόμενο. 
Στην πραγματικότητα πάνω στο 
όνομα Μακεδονία αντιπαλεύουν 
ιδεολογικά δύο πολύ νεαρά έθνη, 
που μόλις τον τελευταίο αιώνα οι¬ 
κοδομούν τη φυσιογνωμία και το 
χαρακτήρα τους: το νεοελληνικό 
και το μακεδονικό. Σ’ αυτή τη δια¬ 
πάλη επεμβαίνει δραστήρια ο ι¬ 
μπεριαλισμός, ιδιαίτερα ο πιο ε¬ 
πιθετικός της κάθε εποχής, δίνο- 
ντάς της μια βιαιότητα που από 
μόνη της δεν έχει. 

Σε τέτοιες εποχές ρευστότητας 
η έμφαση πρέπει να δίνεται σ’ αυ¬ 
τό που εκφράζει τα πρακτικά και 
ζωτικά συμφέροντα των λαών, ε¬ 
κεί όπου βρίσκεται και το πραγ¬ 
ματικό περιεχόμενο της εθνικής 
και κοινωνικής σύγκρουσης. 

Στην προκειμένη περίπτωση, 
λοιπόν, το όνομα “Σλαβομακεδό- 
νας”, “Σλαβόφωνος” ή “Μακε¬ 
δόνας” για τα μέλη της μακεδο¬ 
νικής εθνικής μειονότητας δεν εί¬ 
ναι αυτό που κρίνει τον προοδευ¬ 
τικό ή αντιδραστικό χαρακτήρα 
αυτουνού που το χρησιμοποιεί, αλ¬ 
λά το αν αυτός αναγνωρίζει και 
υποστηρίζει την εθνική ύπαρξη 
και τα εθνικά ή εθνομειονοτικά 

συνέχεια στη σελ. 8 

Καζίνο Φλοίσβου-Σκάι 
ΜΙΑ ΣΚΑΝΔΑΛΩΔΗΣ ΑΠΟΠΕΙΡΑ ΤΟΥ 
ΣΟΣΙΑΛΦΑΣΙΣΜΟΥ ΝΑ ΣΩΣΕΙ ΤΟ ΣΤΑΘΜΟ ΤΟΥ 


Το σκάνδαλο της παράνομης α¬ 
νάθεσης του καζίνου του Φλοίσβου 
στην κοινοπραξία “Καζίνο Αθη¬ 
νών” στηρίχτηκε κυρίως στις κα¬ 
ταγγελίες του Γιάννη Αλαφούζου, 
ιδιοκτήτη του ραδιοφοινου και της 
τηλεόρασης του Σκάι, και στράφη¬ 
κε εναντίον του υπουργού Τουρι¬ 
σμού Λιβανού. Πρόκειται για ένα 
πραγματικό και όχι κατασκευα¬ 
σμένο σκάνδαλο που έχει δύο πτυ¬ 
χές. Η μία είναι η αδυναμία του 
Παπανδρέου να σώσει το κανάλι 
του σοσιαλφασισμού από τη χρεω- 
κοπία και η άλλη είναι το χτύπη¬ 
μα του Λιβανού, τον οποίο ο Πα¬ 
πανδρέου άφησε εντελώς ακάλυ¬ 
πτο και ο οποίος εκπροσωπεί, ό¬ 
πως φαίνεται, μια πολιτική τάση 
μέσα στο ΠΑΣΟΚ που είναι αντί¬ 
θετη με τη σοσιαλφασιστική κλίκα 
Παπανδρέου-Λαλιώτη. Η υπόθεση 
αυτή φανερώνει χαρακτηριστικά 
τις αντιθέσεις που υπάρχουν στο 
στρατόπεδο του σοσιαλφασισμού, 
αλλά και τη μεγάλη διαφθορά και 
ανηθικότητα που επικρατεί σε αυ¬ 
τό το στρατόπεδο. 

Το ιστορικό του σκανδάλου έχει 
ως εξής: Στα πλαίσια της ιδιωτι¬ 
κοποίησης στο χώρο των καζίνων 
προκηρύχθηκε στις 6 Ιουνίου1994 
διεθνής πλειοδοτικός διαγωνισμός, 
με απόφαση του Λιβανού, για την 
παραχώρηση δέκα αδειών καζίνων. 
Στις 13 Ιουνίου 1994 με φωτογρα¬ 
φική τροπολογία συμπεριλήφθηκε 
στις περιοχές που μπορεί να κατα- 
σκευασθεί καζίνο και ο Φλοίσβος. 

Στις 21/12/94 ο Λίβανός ανακοί¬ 
νωσε ότι επιλέχτηκε ως πλειοδό- 
τρια εταιρεία για το καζίνο του 
Φλοίσβου η κοινοπραξία “Καζίνο 
Αθηνών”, η προσφορά της οποίας 
για την άδεια ήταν 11 δις. Κύριος 
μέτοχος της κοινοπραξίας και 
διαχειρίστρια είναι η νοτιοαφρικά- 
νικη εταιρεία διιη ΙηΙβΓπαΙίοπ&Ι, 
την οποία ελέγχει μια ύποπτη προ¬ 
σωπικότητα, ο Σολ Κέρζνερ, κα¬ 
τηγορούμενος στο εξωτερικό για 
δωροδοκία, διαφθορά, απάτη και 
ψευδορκία και διεθνώς γνωστός 
σαν απατεώνας. 

Η αγγλική εταιρεία “Εοηάοη 
(Νιιϊιβ Ιηΐ6ΐΊΐ3ΐίοη3ΐ” (ΕΩΙ), που 
συμμετείχε στο διαγωνισμό, με α¬ 
νακοίνωσή της στις 2/2 επισημαί¬ 
νει μια σειρά από πλημμέλειες στη 
διενέργεια του διαγωνισμού, η ση¬ 
μαντικότερη από τις οποίες είναι 
ότι «η κοινοπραξία προσκλήθηκε 
να λάβει μέρος στο Β' στάδιο της 
διαδικασίας του διαγωνισμού χω¬ 
ρίς να έχει διέλθει στην πραγματι¬ 
κότητα το Α' στάδιο, που αποτε¬ 
λούσε το πρόκριμα επιλογής της 
για συμμετοχή στο Β’» (Ελ. Τύπος, 
22/2). Σύμφωνα με το Μάνο, «η ε- 
πιλεγείσα προσφορά υπεβλήθη την 
9η Σεπτεμβρίου 1994 και η επιλε- 
γείσα κοινοπραξία συνεστήθη την 
11η Νοεμβρίου, ενώ στο διαγωνι¬ 
σμό δικαιούνται να μετέχουν κοι¬ 
νοπραξίες που έχουν υπογράψει 
συμφωνητικό κοινοπραξίας που 
κατατίθεται στην επιτροπή με την 
προσφορά» (Ελ. Τύπος, 22/2). 

Αυτό είναι το σκάνδαλο της πα¬ 
ράνομης ανάθεσης, που έγινε με α¬ 
ποκλειστικό σκοπό τη διάσωση του 
τηλεοπτικού σταθμού του ΣΚΑΪ α¬ 
πό τη χρεωκοπία και το κλείσιμο. 


Ο Γιάννης Αλαφούζος εμπλέκε¬ 
ται στην όλη διαδικασία σα μεσά- 
ζοντας της κοινοπραξίας στον 
κρατικό μηχανισμό, με αντάλ¬ 
λαγμα τη διάσωση του χρεοκοπη¬ 
μένου τηλεοπτικού σταθμού του 
ΣΚΑΪ από το κλείσιμο. Συγκεκρι¬ 
μένα, τα χρέη της διαχειρίστριας 
εταιρείας του ΣΚΑΪ “ΕΡΜΗΣ Α- 
Ε” δεν επέτρεπαν τη συνέχιση της 
λειτουργίας του τηλεοπτικού σταθ¬ 
μού. Ο Αλαφούζος επιδόθηκε στην 
αναζήτηση χρηματοδότη και τελι¬ 
κά κατέληξε στον Πανούση, μεγα- 
λοεργολάβο της εταιρείας ΑΤΤΙ- 
ΚΑΤ, που συμμετέχει στην κοινο¬ 
πραξία “Καζίνο Αθηνών” με με¬ 
γάλο ποσοστό. Ο Αλαφούζος ζή¬ 
τησε από τον Πανούση μίζα 5 δι¬ 
σεκατομμυρίων, η οποία θα εμφα¬ 
νιζόταν σαν τίμημα για την αγορά 
του 50% του ραδιοφώνου και της 
τηλεόρασης του ΣΚΑΪ και του ρα¬ 
διοφωνικού σταθμού ΜΕΛΩΔΙΑ 
ΡΜ. για να μεσολαβήσει στην κοι¬ 
νοπραξία για την ανάθεση του κα¬ 
ζίνου. 

Πράγματι, στις 30/12/94 υπογρά¬ 
φηκε ένα τέτοιο συμφωνητικό πώ¬ 
λησης, που προέβλεπε ότι τη δια¬ 
χείριση των τηλεοπτικών και ρα¬ 
διοφωνικών σταμών θα αναλάμβα¬ 
νε μια νέα εταιρεία, στην οποία θα 
συμμετείχε κατά 50% ο Πανούσης, 
ο οποίος και θα κατέβαλλε 5 δισε¬ 
κατομμύρια για τη συμμετοχή αυ¬ 
τή, και κατά 50% ο Αλαφούζος. Αυ¬ 
τή η εισροή των 5 δισεκατομμυρί¬ 
ων στο ταμείο του ΣΚΑΪ θα τον 
έσωζε από το αναπόφευκτο λου- 
κέτο. Η μεσολάβηση του Αλαφού¬ 
ζου δεν μπορούσε παρά να ευοδώ- 
σει. Ο Λίβανός προχώρησε στην α¬ 
νάθεση του καζίνο στην κοινοπρα¬ 
ξία, ύστερα βέβαια από το πράσινο 
φως που έδωσε ο Παπανδρέου. 

Στις 20 Ιανουάριου του 1995 ε- 
γκρίνεται η άδεια για το καζίνο 
του Φλοίσβου. Μετά την έγκριση 
ακολούθησε συνάντηση Αλαφού- 
ζου-Πανούση στο γραφείο του Λι- 
βανού. Τελικά ο Πανούσης αρνή- 
θηκε να υπογράψει τα οριστικά 
συμφωνητικά και αστραπιαία ο Α¬ 
λαφούζος κατέθεσε αγωγή εναντί¬ 
ον του, με την οποία ζητά αποζη¬ 
μίωση 13.840.000.000 δρχ. από τον 
Πανούση για αθέτηση συμφωνίας 
(Παρόν, 19/2). Πρόκειται για μια α¬ 
γωγή 29 σελίδων, με την οποία ο 
Αλαφούζος έχει το θράσος να ζη¬ 
τήσει τη μίζα του από το δικαστή¬ 
ριο. Και αυτό μπορεί να το κάνει 
γιατί έχει τις πλάτες της κυβέρ¬ 
νησης. 

Το ερώτημα είναι γιατί ο Αλα¬ 
φούζος αναγκάστηκε να βρεθεί στη 
θέση του “πνιγμένου που πιάνεται 
από τα μαλλιά του”, γιατί το πα¬ 
νίσχυρο σοσιαλφασιστικό μπλοκ 
δεν μπόρεσε να σώσει έναν πιστό 
και πολύτιμο συνεργάτη από τη 
χρεωκοπία. Αυτή η αδυναμία έχει 
να κάνει κατ’ αρχήν με την άθλια 
οικονομική κατάσταση του ΣΚΑΪ. 
Τα οικονομικά χρέη του τηλεοπτι¬ 
κού σταθμού ανέρχονταν σε 22 δι¬ 
σεκατομμύρια, ενώ οι τόκοι ανέρ¬ 
χονταν σε άλλα 5 δις (Ελ. Τύπος, 
17/2). Σύμφωνα με τα δημοσιεύμα¬ 
τα, ο Παπανδρέου ανέλαβε προσω¬ 
πικά την εξεύρεση αγοραστή, στρε¬ 
φόμενος και σε “ελεγχόμενες” κα¬ 


τασκευαστικές εταιρείες, που δεν 
ήταν διατεθειμένες να “πετάξουν 
τα λεφτά τους”, όπως ακριβώς ο 
Πανούσης. Κανένας φασισμός που 
δεν μπορεί να ελέγξει απόλυτα την 
οικονομική και πολιτική ζωή μιας 
χώρας, όπως είναι εδώ ο σοσιαλ- 
φασισμός, δεν μπορεί να επιβάλει 
σε κάποιον ιδιώτη να “αυτοκτονή- 
σει” αναλαμβάνοντας την ευθύνη 
να τακτοποιήσει τόσο υψηλά χρέ¬ 
η. Ο σοσιαλφασισμός μπορεί να ε¬ 
λέγχει σε μεγάλο βαθμό την οικο¬ 
νομική ζωή της χώρας, αλλά δεν 
την έχει υποτάξει ολότελα. Αλ¬ 
λωστε γι’ αυτό ακριβώς πασχίζει. 
Αυτό δείχνει και η υποτιθέμενη ε¬ 
ξέγερση του υποτακτικού Αλαφού¬ 
ζου, ο οποίος προχώρησε στην α¬ 
γωγή για να παρασύρει, τουλάχι¬ 
στον, με την πτώση του και τον σο- 
βινο-ΠΑΣΟΚ Λίβανό. Είναι βέ¬ 
βαια σαφές ότι ο Παπανδρέου θα 
προσπαθήσει με νύχια και με δό¬ 
ντια να σώσει κάτι από το ΣΚΑΪ, 
αλλά όχι το Λίβανό. 

Το γεγονός ότι η κυβέρνηση Πα¬ 
πανδρέου δέχτηκε να εμπλακεί σε 
μια τέτοια περιπέτεια για να απο- 
φύγει το κλείσιμο του ρωσόδουλου 
ΣΚΑΪ δείχνει και τη γενικότερη α¬ 
δυναμία που έχει στον έλεγχο των 
ΜΜΕ, και ειδικά των καναλιών. 
Το ΜΕΟΑ και ο ΑΝΤΕΝΝΑ δεν 
είναι τόσο αντιδυτικά και τόσο ρω- 
σόδουλα όσο θα έπρεπε. Γι’ αυτό 
και η περιπέτεια του Αλαφούζου 
χρησιμοποιείται για να δυναμώσει 
η επίθεση που έχει εξαπολύσει ο 
σοσιαλφασισμός, με μπροστάρη το 
ψευτοΚΚΕ, ενάντια στα “διαπλε- 
κόμενα συμφέροντα” του Τύπου 
και των οικονομικών και πολιτι¬ 
κών συμφερόντων. 

Βέβαια, η ρώσικη εκστρατεία έ¬ 
χει την αιχμή της όχι στο ΣΚΑΪ 
αλλά στον Κυριάκού, τον Τεγόπου- 
λο, το Βαρδινογιάννη και το Λα- 
μπράκη, στους “δυνατούς του χρή¬ 
ματος”. Την αδέξια πινελιά της 
στην επίθεση αυτή προσθέτει και 
η “Αυριανή”, που επικαλούμενη α¬ 
πόρρητο έγγραφο από τα αρχεία 
της ΚΟΒ αποκαλύπτει ότι ο Μπό- 
μπολας είναι έμμισθος πράκτοράς 
της (!) (Αυριανή, 26/2/95). Αυτά για 
το ψευτοΚΚΕ είναι ίσως διαπλε- 
κόμενα, αλλά όχι επικίνδυνα συμ¬ 
φέροντα. 

Οι καταγγελίες του Αλαφούζου 
προκάλεσαν την επέμβαση του ει¬ 
σαγγελέα Κολιοκώστα, που ξεκί¬ 
νησε προκαταρκτική εξέταση στις 
21/2. Όμως ο Κολιοκώστας διέτα¬ 
ξε προκαταρκτική εξέταση και για 
τα “θαλασσοδάνεια” του Αλαφού¬ 
ζου από την Εθνική, δάνεια που πή¬ 
ρε ο Αλαφούζος χωρίς να προσφέ¬ 
ρει τις προβλεπόμενες από το νό¬ 
μο εγγυήσεις, γεγονός που προκά- 
λεσε την οργή του συγκροτήματος. 
Σε ανακοίνωση της “ΕΡΜΗΣ Α- 
Ε” η ενέργεια Κολιοκώστα χαρα¬ 
κτηρίζεται “νομικά πάσχουσα” και 
ο ίδιος ο Κολιοκώστας αναφέρε- 
ται ότι «καθίσταται εκών-άκων 
προαγωγός της συκοφαντίας και 
του εκβιασμού» (Ελ. Τύπος, 23/2). 

Είναι σαφές ότι οποιαδήποτε κυ¬ 
βέρνηση που σέβεται τον εαυτό της 
θα έπρεπε πρώτα από όλα να απο- 
κηρύξει κάθε σχέση με τον Αλα- 
φούζο και να στιγματίσει την πρά¬ 


ξη του Λιβανού. Αντίθετα, η κυ¬ 
βέρνηση σφυρίζει αδιάφορα δηλώ¬ 
νοντας δια στόματος Βενιζέλου α¬ 
πλώς ότι «η κυβέρνηση δεν είχε 
και δεν έχει ασχοληθεί με το θέμα 
του καζίνου σε επίπεδο υψηλότε¬ 
ρο του υπουργείου Τουρισμού » και 
αφήνει το Λίβανό να υπερασπιστεί 
“μόνος του” τον εαυτό του. Ο ί¬ 
διος ο Παπανδρέου δεν έχει κάνει 
καμία δήλωση, δεν έχει ζητήσει ού¬ 
τε καν να συναντηθεί με τον υ¬ 
πουργό και έχει αναθέσει όλη την 
υπόθεση στο Λιβάνη. 

Είναι το ίδιο αυτονόητο ότι μία 
ΕΣΗΕΑ που σέβεται τον εαυτό της 
θα έπρεπε να είχε διαγράψει τον 
Αλαφούζο από μέλος της, αλλά η 
σοσιαλφασιστική ΕΣΗΕΑ περιορί¬ 
ζεται στο να ανησυχεί για τα ερ¬ 
γασιακά δικαιώματα των δημοσιο¬ 
γράφων που εργάζονται στο σταθ¬ 
μό (Ελ. Τύπος, 18/2). 

Ο ίδιος ο Λίβανός έχει δηλώσει 
ότι «κάποιοι μέσα στο ΠΑΣΟΚ θέ¬ 
λουν να του κόψουν το κεφάλι» και 
ότι «μπορεί να υποβάλει παραίτη¬ 
ση, μπορεί και να μην υποβάλει». 
Ο Λίβανός, που έχει αφεθεί μόνος 
του να υπεραμύνεται της νομιμό¬ 
τητας των ενεργειών του, έχει ε¬ 
μπλακεί κατά καιρούς και σε άλλα 
πιο “μικρά” σκάνδαλα, που αφο¬ 
ρούσαν τα καζίνα Πατρών και 
Λουτρακιού και που δεν πήραν έ¬ 
κταση. Αν και ρωσόφιλος στην πο¬ 
λιτική του, φαίνεται ότι ενοχλεί 
την κλίκα Λαλιώτη-Παπανδρέου 
και για το λόγο αυτό αφήνεται α¬ 
κάλυπτος. Χαρακτηριστικό είναι 
πόσο άνετα η κυβέρνηση κάλυψε 
ένα άλλο μεγάλο σκάνδαλο που 
ξέσπασε λίγο πριν από το σκάν¬ 
δαλο του Φλοίσβου, αυτό της Τέτης 
Γεωργαντοπούλου, της συμβούλου 
του Πρωθυπουργού, που διατηρού¬ 
σε διαφημιστική εταιρεία, αν και 
της απαγορευόταν από το νόμο λό¬ 
γω της ιδιότητάς της. Παρά το γε¬ 
γονός ότι εναντίον της ασκήθηκε 
ποινική δίωξη, ο υφυπουργός Τύ¬ 
που Χυτήρης με ανακοίνωσή του 
στις 17/2 δήλωνε ότι «η κυρία Τέ- 
τη Γεωργαντοπούλου χαίρει της ε¬ 
μπιστοσύνης του πρωθυπουργού 
και ασκεί κανονικά τα καθήκοντά 
της». Ο Λίβανός όμως δε χαίρει της 
εμπιστοσύνης του πρωθυπουργού 
και η αποπομπή του από την κυ¬ 
βέρνηση καθυστερεί γιατί είναι α¬ 
παραίτητη η ενότητα ενόψει της 
προεδρικής εκλογής. Το πιθανότε¬ 
ρο είναι να γίνει στον επερχόμενο 
ανασχηματισμό. 

Σ' αυτή την επίθεση εναντίον του 
Λιβανού τα πυρά στρέφονται και 
ενάντια στη δημοσιογράφο του 
ΣΚΑΪ Έλλη Στάη, η οποία, αν και 
ανήκει στο πρωθυπουργικό περι¬ 
βάλλον, αποδείχτηκε εδώ και και¬ 
ρό πολύ περισσότερο σοβινίστρια 
από όσο θα έπρεπε για να μπορεί 
να προπαγανδίζει με συνέπεια τις 
θέσεις της ρώσικης πολιτικής στην 
Ελλάδα. Γι’ αυτό συχνά συγκρού- 
στηκε με τη γραμμή των ψευτοΚ- 
ΚΕ-ΣΥΝ στο εσωτερικό μέτωπο. 

Επιπλέον είχε την ατυχία να συ- 
ζεί με το Λίβανό, ο οποίος εκτός 
των άλλων έχει αγοράσει και ένα 
διαμέρισμα αξίας 800.000 δολαρί¬ 
ων στην Αθήνα για να το χρησι¬ 
μοποιεί αυτός και η σύντροφός του. 


Ο ίδιος λέει ότι το διαμέρισμα αυ¬ 
τό ανήκει σε μια σαουδαραβική 
εταιρεία και δεν έχει καμία σχέση 
με το πρόσωπό του. Όμως γεγο¬ 
νός είναι ότι τα κοινόχρηστα βγαί- 
ναν στο όνομά του και ότι η Στάη 
είναι συμμέτοχος σ’ αυτό το σκάν¬ 
δαλο (Α.Τ., 20/2). 

Η Ν.Δ. μέσω του εκπροσώπου 
Τύπου Μαγγίνα μίλησε για συναλ¬ 
λαγή κυβέρνησης-Αλαφούζου-Πα- 
νούση και έφερε το θέμα στη Βου¬ 
λή με επερώτηση τεσσάρων βου¬ 
λευτών και ομιλητή το Μάνο και 
τον Κασσίμη. Οι τελευταίοι ήταν 
περισσότερο αντιπασοκικοί απ’ 
ό,τι ήθελε ο Έβερτ, γι’ αυτό και 
δέχθηκαν την κριτική του. 

Στην Βουλή συζητήθηκε και σχε¬ 
τική επερώτηση του ψευτοΚΚΕ, 
που αφορούσε όχι την ίδια τη συ¬ 
ναλλαγή, αλλά δύο θέματα: «Την 
ανάκληση της άδειας και την ε¬ 
πανεξέταση του όλου εγχειρήμα¬ 
τος της χορήγησης αδειών καζίνο 
σε μεγάλα ιδιωτικά συμφέροντα 
(!)», γιατί, σύμφωνα με το ψευτοΚ¬ 
ΚΕ, η όλη διαδικασία χορήγησης 
σε ιδιώτες αδειών καζίνων απο¬ 
τελεί σκάνδαλο «λόγω της εκχώ¬ 
ρησης χρυσοφόρων τομέων σ’ αυ¬ 
τούς, αλλά και γιατί η όλη διαδι¬ 
κασία είχε στοιχεία αδιαφάνειας 
και κινδύνους να πάρει το χαρα¬ 
κτήρα συναλλαγής». Δε λείπει βέ¬ 
βαια η αναφορά στα διαπλεκόμε- 
να συμφέροντα (Ρ, 22/2).Η έμφαση 
του ψευτοΚΚΕ δεν είναι ούτε στο 
ίδιο το σκάνδαλο ούτε στις ευθύ¬ 
νες της κυβέρνησης, αλλά στην ι¬ 
διωτικοποίηση των καζίνων. Τα 
καζίνα, λοιπόν, αποτελούν κι αυ¬ 
τά εθνικό πλούτο και μέσο ψυ¬ 
χαγωγίας του λαού, ενώ, αν και 
πρέπει να απαγορευτεί ο ιδιωτικός 
τζόγος στην Ελλάδα, πρέπει, βέ¬ 
βαια, να γίνει μια εξαίρεση για το 
ξυστό του Κόκκαλη, ο οποίος α¬ 
ντιπροσωπεύει μεν “μεγάλα ιδιω¬ 
τικά συμφέροντα”, αλλά εξυπηρε¬ 
τεί και τα συμφέροντα του σοσιαλ- 
φασισμού. 

Ο ΣΥΝ με δήλωση του Κωνστα- 
ντόπουλου δίνει την απόλυτη εμπι¬ 
στοσύνη του στις ενέργειες της Δι¬ 
καιοσύνης και δεν μπαίνει στον 
κόπο να κάνει καμία πολιτική κα¬ 
ταγγελία (Αυριανή, 22/2). 

Έτσι το σοσιαλφασιστικό μπλοκ 
καλύπτει ουσιαστικά το μεγαλύτε¬ 
ρο σκάνδαλο σ’ αυτή την υπόθεση, 
που είναι η χρηματοδότηση από 
την κυβέρνηση ενός ιδιωτικού 
σταθμού για την προπαγάνδιση της 
πολιτικής της, και βγάζει σα σκάν¬ 
δαλο μόνο αυτό που χτυπάει το σο¬ 
βινιστή Λίβανό, αλλά και εμποδί¬ 
ζει τη δημιουργία μιας μεγάλης ι¬ 
διωτικής επιχείρησης από ένα μη 
ρωσόδουλο αφεντικό. 

Με ένα σμπάρο πολλά τριγόνια. 

Ωστόσο το σκάνδαλο του Φλοί¬ 
σβου ήταν αρκετά επώδυνο για το 
σοσιαλφασισμό, γιατί εξέθεσε ανε¬ 
πανόρθωτα τον Αλαφούζο σαν πο¬ 
λιτικό απατεώνα και έδειξε για άλ¬ 
λη μια φορά την αδυναμία του να 
προστατέψει την επίφαση της νο¬ 
μιμότητας που τον στηρίζει. Όσο 
περνάει ο καιρός, τόσο περισσότερο 
θα αποκαλύπτεται πόση διαφθορά 
και πόσα βρόμικα σκάνδαλα στη¬ 
ρίζουν το σκοτεινό κράτος του σο- 
σιαλφασισμού στην εξουσία. 

Η ΔΙΑΜΑΧΗ ΜΕΣΑ 
ΣΤΗΝ ΕΚΚΛΗΣΙΑ 


Ο ΕΒΕΡΤ ΚΛΙΜΑΚΩΝΕΙ ΜΕ 
ΕΣΩΚΟΜΜΑΤΙΚΟ ΣΚΑΝΔΑΛΟ 
Όμως βγαίνει αδυναπσμένος 


Ο σοσιαλφασισμός καθιέρωσε 
στην πολιτική ζωή της χώρας 
σχολή εξόντωσης πολιτικών αντι¬ 
πάλων, εσωκομματικών και εξω¬ 
κομματικών, με τη χρήση δικαστι¬ 
κών σκανδάλων. Αντλώντας από 
την πολύτιμη πείρα του νεοδεξιού 
μπλοκ ο νεοφερμένος Έβερτ, σαν 
καλός μαθητής, εφάρμοσε με συ¬ 
νέπεια την ίδια μέθοδο εναντίον 
του Δημητροκάλλη, ο οποίος, α¬ 
κόμα και μετά τη διαγραφή του 
από τη Νέα Δημοκρατία, παρέμει- 
νε πρωτοκλασάτο στέλεχος της 
μητσοτακικής τάσης με δράση και 
επιρροή στη βάση. Εναντίον του 
ο Έβερτ απηύθυνε την κατηγορία 
της κατάχρησης κομματικών χρη¬ 
μάτων και με την ίδια κατηγορία 
κατέθεσε μήνυση εναντίον του. 

Ο Έβερτ έθεσε σε κίνηση τις 
διαδικασίες για το τελικό ξεκα- 
θάρισμα για να μπορέσει να επι¬ 
βάλει χωρίς εμπόδια στο κόμμα 
τη ρωσόφιλη πολιτική στα εθνι¬ 
κά ζητήματα και την οικονομία, 
καθώς και την οικουμενική κα¬ 
τεύθυνση. Ο Δημητροκάλλης δεν 
είναι ένα τυχαίο πρόσωπο. Ήταν 
και συνεχίζει να είναι ο πιο στε¬ 
νός συνεργάτης του Μητσοτάκη, 
και μέσω της κίνησης ΠΟΛΙΤΙΖΩ 
ασκούσε κριτική στην εβερτική 
πολιτική τόσο στο εθνικό όσο και 
στο οικονομικό επίπεδο και κα- 
λούσε ουσιαστικά σε μία εξέγερ¬ 
ση της βάσης ενάντια στην ηγε¬ 
σία. Γι’ αυτόν ακριβώς το λόγο 
είχε διαγράφει και από τη Ν.Δ με 
απόφαση του Πειθαρχικού Συμ¬ 
βουλίου στις 8/12/94. Σύμφωνα με 
τη σχετική απόφαση, «σειρά άρ¬ 
θρων, δηλώσεων, απόψεων και 
ενεργειών αλλά και δημοσιευ¬ 
μάτων συνιστούσαν αντικομματι¬ 
κή συμπεριφορά σύμφωνα με τις 
από εικοσαετίας ισχύουσες δια¬ 
τάξεις του καταστατικού και του 
κανονισμού λειτουργίας του Πει¬ 
θαρχικού Συμβουλίου» (Κ, 9/12). 
Στη διαγραφή αυτή, που έγινε με 
εξαιρετικά συνοπτικές διαδικασί¬ 
ες, είχαν αντιδράσει ο Μητσοτά- 
κης, ο Κούβελας και μία σειρά άλ¬ 
λων στελεχών. 

Αν εκείνη η διαγραφή κρίθηκε 
τότε σύμφωνα με το καταστατικό 
της ΝΔ νόμιμη, αυτή η μήνυση α¬ 
ποδίδει στον εισαγγελέα, αυθαί¬ 
ρετα, εξουσίες κομματικών οργά¬ 
νων, βάζει την ποινική δικαιοσύ¬ 
νη στην εσωτερική λειτουργία 
των κομμάτων και εισάγει έτσι 
νέα ήθη στην πολιτική ζωή της 
χώρας. Σ’ αυτή την περίπτωση ο 
μαθητής ξεπέρασε το δάσκαλο. 

Η υπόθεση της κατάχρησης χρη¬ 
μάτων από το Δημητροκάλλη 
πρωτοεμφανίστηκε στο Βήμα. Στις 
19/2 σε πρωτοσέλιδο άρθρο του με 
τίτλο Θα τον κλείσω φυλακή α¬ 
νέφερε ότι ο Δημητροκάλλης δεν 
είχε αποδώσει, σύμφωνα με έλεγ¬ 
χο που έγινε από τους αρμόδιους 
του κόμματος, κουπόνια αξίας 
60.000.000 από το σύνολο των 
κουπονιών αξίας 200.000.000 που 
είχε παραλάβει στα πλαίσια της 
οικονομικής εξόρμησης του κόμ¬ 
ματος στις εκλογές του 1993. Στο 
ίδιο άρθρο αναφέρεται ότι ύστερα 


από επανειλημμένες οχλήσεις για 
την απόδοση των κουπονιών ο 
Δημητροκάλλης έστειλε ένα σάκ- 
κο στη Ρηγίλλης, στον οποίο πε- 
ριέχονταν μεν κουπόνια αξίας 
200.000.000 εκατομμυρίων, αλλά 
από αυτά ένας αριθμός κουπονιών 
αξίας 60.000.000 που ήταν κομ¬ 
μένα είχε χρεωθεί σε άλλους βου¬ 
λευτές της Ν.Δ. Σύμφωνα με δη¬ 
μοσιεύματα του Έθνους και της 
Ελευθεροτυπίας, τα στοιχεία στο 
Βήμα τα έδωσε ο ίδιος ο Έβερτ, ο 
οποίος ήθελε να βγάλει προς τα 
έξω αυτή την καθαρά εσωκομμα¬ 
τική υπόθεση. 

Αυτή είναι η ιστορία του Έβερ¬ 
τ, ο οποίος δε δικαιούται να ανα¬ 
καλύπτει τώρα ότι αυτά τα χρή¬ 
ματα ήταν αντικείμενο κατάχρη¬ 
σης εφόσον συμμετείχε και στην 
Οικονομική Επιτροπή της Ν.Δ. 
και στην Κεντρική Επιτροπή Προ¬ 
εκλογικού Αγώνα, η οποία δια- 
χειρίσθηκε τα οικονομικά. Όμως 
η πρακτική των κομμάτων σε προ¬ 
εκλογικές εκστρατείες διαψεύ- 
δουν αυτή την ιστορία. Στελέχη 
της ΝΔ, σύμφωνα με νεότερο δη¬ 
μοσίευμα του Βήματος στις 26/2, 
περιέγραψαν το μηχανισμό συγκέ¬ 
ντρωσης χρημάτων κατά την προ¬ 
εκλογική περίοδο του 1993 σε συ¬ 
νομιλία τους με την εφημερίδα. Το 
τελευταίο δίμηνο πριν από τις ε¬ 
κλογές η κομματική ηγεσία της 
Ν.Δ., για να εξασφαλίσει πόρους 
με τη μέγιστη δυνατή ταχύτητα, 
έδωσε οδηγίες σε ένα σχετικά με¬ 
γάλο αριθμό επίλεκτων στελεχών 
στα οποία είχε εμπιστοσύνη να 
μην ακολουθήσουν την κανονική 
διαδικασία με τα κουπόνια. Ο έ¬ 
κτακτος μηχανισμός που συγκρο¬ 
τήθηκε προέβλεπε ότι τα χρήμα¬ 
τα που θα συνέλεγαν είτε θα τα 
χρησιμοποιούσαν οι ίδιοι για προ¬ 
καθορισμένους σκοπούς είτε θα τα 
παρέδιδαν σε άλλα στελέχη εκ 
των προτέρων ορισμένα από την 
κομματική ηγεσία. Τις περισσό¬ 
τερες φορές τα μπλοκ των κου¬ 
πονιών έμεναν άθικτα, ενώ τα 
χρήματα συλλέγονταν συστηματι¬ 
κά. Η δικαιολόγηση των δαπα¬ 
νών που γίνονταν με τη χρήση των 
χρημάτων που είχαν μαζευτεί με 
αυτή τη μέθοδο γινόταν επίσης ε¬ 
ξαιρετικά πρόχειρα λόγω των 
συνθηκών της εκλογικής μάχης. 

Αποτέλεσμα αυτών των μεθό¬ 
δων ήταν, σύμφωνα με τον Αδέ¬ 
σμευτο Τύπο (27/2), 105 από τους 
109 βουλευτές και εκατοντάδες 
κομματικές οργανώσεις να μην έ¬ 
χουν επιστρέφει κουπόνια. Η συ¬ 
νεπής εφαρμογή της τακτικής της 
μήνυσης θα οδηγούσε σε ποινική 
δίωξη εναντίον του μισού κομμα¬ 
τικού μηχανισμού της Ν.Δ. 

Αυτό είναι και το δεύτερο τε¬ 
ρατώδες σημείο αυτής της μήνυ¬ 
σης. Η διαχείριση των κομματι¬ 
κών χρημάτων από τα μέλη ενός 
κόμματος αποτελεί εσωκομματι¬ 
κή υπόθεση. Η κακή διαχείριση α¬ 
πό ορισμένα μέλη μπορεί να απο- 
τελέσει βάση κριτικής από τα 
κομματικά όργανα και να οδηγή¬ 
σει στη λήψη πειθαρχικών μέτρων. 
Ποτέ όμως ένα κόμμα δεν καλεί 


τον εισαγγελέα να λύσει τις δικές 
του υποθέσεις. Αυτή είναι μία ε¬ 
ξελιγμένη μορφή της κάθαρσης, 
μορφή η οποία εισάγει τακτικές 
πολιτικής πάλης που καμία σχέ¬ 
ση δεν έχουν με τη δημοκρατία. 
Ο Έβερτ σαν εκκολαπτόμενο μέ¬ 
λος του σοσιαλφασισμού αντιμε¬ 
τωπίζει το ίδιο πρόβλημα που εί¬ 
ναι και η μεγαλύτερη αδυναμία 
του σοσιαλφασισμού και κάθε φα¬ 
σισμού : Να κερδίσει το πολιτικό 
παιχνίδι με ανοιχτή πολιτική πά¬ 
λη. Όμως ο Έβερτ φαίνεται ότι 
δεν τα πάει τόσο καλά μ’ αυτό το 
χτύπημα. 

Χαρακτηριστικό της αδυναμίας 
του είναι ότι προκάλεσε τις αντι¬ 
δράσεις μετριοπαθών στελεχών ό¬ 
πως ο Σουφλιάς, που δήλωσε ότι 
«αισθάνεται 
θλίψη και α¬ 
γανάκτηση 
για όσα συμ¬ 
βαίνουν στην 
πολιτική ζωή 
της χώρας», 
και εβερτικών 
όπως ο Δήμας, 
που έκφρασε 
τις ανησυχίες 
του για την 
κίνηση Έβερτ 
(Βήμα, 26/2), 
αλλά και την 
αντίδραση του 
αντιμητσοτα- 
κικού και μα¬ 
χητικού υπε¬ 
ρασπιστή του 
Έβερτ Κύρ- 
τσου, διευθυ¬ 
ντή του Ε.Τ. 

Σε άρθρο του 
στον Τύπο της 
Κυριακής (26/ 

2) για τη σύ¬ 
γκρουση Έ¬ 
βερτ-Μητσο¬ 
τάκη αποδο- 
κιμάζει ουσια¬ 
στικά την κί¬ 
νηση Έβερτ 
χαρακτηρίζο- 
ντάς την α¬ 
νταγωνιστική 
και δείγμα α¬ 
νασφάλειας 
που δεν ται¬ 
ριάζει σε ηγέ¬ 
τη μεγάλου 
κόμματος, και 
ζητά τη συμφιλίωση Έβερτ-Μη- 
τσοτάκη. Σε άλλο άρθρο του στο 
περιοδικό Έξτρα του Τύπου της 
Κυριακής μιλάει για το σκάνδα¬ 
λο Αλαφούζου και αναφέρεται σε 
βουλευτές της Ν.Δ. που ήταν προ- 
σκυνημένοι στον Αλαφούζο. Η α¬ 
ναφορά βέβαια δεν μπορεί παρά 
να γίνεται για τον Έβερτ, και α¬ 
ποτελεί και μία έμμεση κριτική 
για το χρονικό σημείο που επιλέ- 
χτηκε να έρθει αυτή η εσωκομ¬ 
ματική σύγκρουση στην επιφά¬ 
νεια, δηλαδή ενώ το σκάνδαλο Α¬ 
λαφούζου είναι στην πρώτη γραμ¬ 
μή της δημοσιότητας.Ο Έβερτ αρ¬ 
χίζει να περνάει σοβαρές δυσκο¬ 
λίες στην ηγεσία της ΝΔ. 


Έχουμε γράψει και στο παρελθόν 
στην εφημερίδα μας για τον αγώνα 
δρόμου που έχει ξεσπάσει ανάμεσα 
στις ρωσόδουλες και τις σοβινιστικές 
δυνάμεις μέσα στην Εκκλησία. Είναι 
λογικό η Μόσχα να θέλει υποταγή ό¬ 
λων των ορθόδοξων κάτω από τη σκέ¬ 
πη της. 

Βέβαια, όπως πάντα προσπαθεί να 
προχωράει βήμα-βήμα χωρίς να ξε¬ 
μπροστιάζεται, αφού ακόμα είναι στο 
στάδιο του εφησυχασμού της Δύσης. 
Δηλαδή δεν παίζει το παιχνίδι της με 
τον πατριάρχη της Μόσχας Αλέξιο, έ¬ 
να πρόσωπο φθαρμένο μιας και είναι 
γνωστό ότι είχε και έχει πολιτικό ρό¬ 
λο σαν καγκεμπίτης, αλλά με το Βαρ¬ 
θολομαίο, τον πατριάρχη της Κωνστα¬ 
ντινούπολης, μιας και περνάει η μπο¬ 
γιά του στη Δύση, αλλά και γιατί ο 
ρόλος του Πατριαρχείου αυτού είναι 
“οικουμενικός”, δηλαδή έχει την πρω¬ 
τοκαθεδρία ανάμεσα σε όλα τα Πα¬ 
τριαρχεία και τις αυτοκέφαλες ορθό¬ 
δοξες εκκλησίες. Ακόμη γιατί από κει 
μπορεί να στριμώξει την ελληνική εκ¬ 
κλησία. Παρ’ 
όλα αυτά ούτε 
το Πατριαρχείο 
είναι της από¬ 
λυτης εμπιστο¬ 
σύνης της Μό¬ 
σχας. Τώρα δα 
υπάρχει μια σύ¬ 
γκρουση Πα- 
τριαρχείου- 
Μόσχας γιατί 
το Πατριαρχείο 
θέλει να περι- 
λάβει στον έ¬ 
λεγχό του την 
εκκλησία της 
Εσθονίας που 
θέλει να φύγει 
από τη Μόσχα. 
Η Μόσχα δυ¬ 
σανασχετεί και 
ο Νιώτης προ¬ 
σπαθεί να πεί¬ 
σει το Πατρι¬ 
αρχείο να υπο¬ 
ταχτεί στη Μό¬ 
σχα. 

Είναι δεδο¬ 
μένο ότι η πο¬ 
λιτική της ρώ- 
σικης υπερδύ- 
ναμης για τη 
δημιουργία του 
ορθόδοξου τό¬ 
ξου στα Βαλ¬ 
κάνια πρέπει 
να περάσει μέ¬ 
σα από την κυ¬ 
ριαρχία στις 
εκκλησίες της 
Ελλάδας, της 
Κύπρου, αλλά 
και της ομογέ- 
νειας στη Βό¬ 
ρεια Αμερική, 
όχι απλά φιλο- 
ρώσων σοβι¬ 
νιστών, αλλά ρωσόδουλων, που θα υ¬ 
ποτάξουν τους πιστούς και τους λα¬ 
ούς στη ρώσικη πολιτική. Έχουν αυ¬ 
ταπάτες αυτοί οι ορθόδοξοι (κλήρος- 
πιστοί) που πιστεύουν ότι θα φτιάξουν 
ένα μέτωπο με τους «αδελφούς ομό¬ 
θρησκους» από Κύπρο-Ελλάδα-Σερ- 
βία-Βουλγαρία-Ρουμανία και Ρωσία. 
Αυτό που θα προκύψει στο τέλος εί¬ 
ναι μια υποταγή όλων, ακόμα και των 
κληρικών, στη ρώσικη αρκούδα. 

Έτσι, έχουμε διάφορα γεγονότα τον 
τελευταίο καιρό που δείχνουν τις προ¬ 
σπάθειες για κατάχτηση θέσεων. Το 
πιο μεγάλο γεγονός που βλέπουμε αυ¬ 
τή την εποχή στην Εκκλησία είναι η 
διαμάχη ανάμεσα στους Ιερωνυμικούς 
(Θεολόγος-Νικόδημος) και στους Σε- 
ραφειμικούς. Μάλιστα η διαμάχη αυ¬ 
τή έχει πάρει τεράστιες διαστάσεις με 


τις γνωστές συγκρούσεις στην Κηφι¬ 
σιά, αλλά κυρίως στη Λάρισα, όπου 
το κράτος του νεοδεξιού μπλοκ με τα 
ΜΑΤ επιτίθεται κατά των πιστών του 
Θεολόγου, προκειμένου να επιβάλει 
τον αρεστό του Σεραφείμ. 

Εδώ πρέπει να ξεκαθαρίσουμε τα 
πράγματα. Πρώτα-πρώτα οι Ιερωνυ- 
μικοί είναι χουντικοί του Παπαδόπου- 
λου που έχουν δεσμούς με τη Δύση, 
π.χ τον πρώην βασιλιά Κωνσταντίνο, 
και με την Ευρώπη, γι’ αυτό και α¬ 
πευθύνονται στους θεσμούς του αστι¬ 
κού κράτους, όπως είναι το Συμβού¬ 
λιο Επικράτειας, αλλά και στο Συμ¬ 
βούλιο της Ευρώπης ζητώντας δικαί¬ 
ωση και συμπαράσταση, την οποία και 
κερδίζουν. 

Απ’ την άλλη έχουμε τους Σεραφει- 
μικούς, που είναι χουντικοί του Ιω- 
αννίδη και εκφράζουν το σοβινιστικό 
αντιδυτικισμό και δεν υπολογίζουν 
τους θεσμούς ούτε του αστικού κρά¬ 
τους ούτε του Ευρωπαϊκού Συμβου¬ 
λίου. Αυτή τη σύγκρουση εκμεταλλεύ¬ 
ονται οι ρωσόδουλοι Χριστόδουλος 
Δημητριάδος και Καλλίνικος Πει¬ 
ραιά, για να εκθέσουν ανεπανόρθωτα 
τους Σεραφειμικούς και να βγουν στο 
πεδίο της μάχης (Ιερωνυμικών-Σερα- 
φειμικών) ως ειρηνιστές και αδιάφθο¬ 
ροι και να αρπάξουν, μάλλον μετά το 
θάνατο του Σεραφείμ, τα ηνία της Εκ¬ 
κλησίας της Ελλάδας. Όμως μέχρι να 
γίνει η μεγάλη μάχη μεταξύ ρωσόδου¬ 
λων (Χριστόδουλος) και σοβινιστών 
(Σεραφείμ), την ώρα που συνεχίζονται 
οι ανοιχτές συγκρούσεις Ιερωνυμι- 
κών-Σεραφειμικών προς τα έξω, μέ¬ 
σα γίνεται μια μάχη κατάχτησης θέ¬ 
σεων ανάμεσα σε Σεραφειμικούς και 
ρωσόδουλους. 

Δε γίνεται πόλεμος μόνο στη Βο¬ 
σνία και την Τσετσενία, αλλά και μέ¬ 
σα στη Μονή Πετράκη μάχη σώμα με 
σώμα για κατάχτηση μητροπόλεων. 
Θα αναφέρουμε συγκεκριμένα από¬ 
σπασμα της Ελευθεροτυπίας, 26 Γε¬ 
νάρη :«“ Κατραπακιά “ κατά της θε¬ 
ωρούμενης αντισεραφειμικής τρόικας 
(των μητροπολιτών Πειραιώς Καλλί¬ 
νικου, Δημητριάδος Χριστόδουλου, 
Καλαβρυτών Αμβρόσιου) χαρακτήρι¬ 
σε ο μητροπολίτης Ζακύνθου (πρώην 
Δωδώνης) Χρυσόστομος την επιλογή 
στη Μητρόπολη Νίκαιας του αρχιμαν¬ 
δρίτη Αλέξιου Βρυώνη, που ήταν ως 
τώρα πρωτοσύγκελλος του αρχιεπι¬ 
σκόπου. Ο αρχιμανδρίτης Βρυώνης υ- 
περίσχυσε με 29 ψήφους των αρχιμαν¬ 
δριτών Πρωτοπαππά και Πιστολή, 
που έλαβαν 22 και 15 ψήφους αντί¬ 
στοιχα». 

Αλλά και στις μητροπόλεις Ξάνθης, 
Μαντινείας και Ναυπάκτου εκλέχτη¬ 
καν οι αρεστοί του Σεραφείμ, με ε¬ 
ξαίρεση την Κόνιτσα, όπου ο σεραφει- 
μικός αρχιμανδρίτης Αττικής Χρυσό¬ 
στομος έχασε από τον αρχιμανδρίτη 
Κορυτσάς Τρεμπέλα. Αλλά μέσα στον 
πόλεμο είναι οι αλλαγές ολόκληρων 
δήμων, π.χ οι δήμοι Κερατσινίου και 
Περάματος, που ανήκουν εκκλησια¬ 
στικά στη Μητρόπολη της Κοκκινιάς, 
υπήρχε πρόταση να προσαρτηθούν στη 
Μητρόπολη Κυθήρων ! ! ! 

Όμως : « Την αναβολή της συζήτη¬ 
σης για την προσάρτηση στην Ιερή 
Μητρόπολη Κυθήρων των δήμων Πε¬ 
ράματος και Κερατσινίου πρότεινε τε¬ 
λικά χθες το πρωί ο αρχιεπίσκοπος 
Σεραφείμ. Η πρόταση αυτή γνωστο¬ 
ποιήθηκε από τον εκπρόσωπο Τύπου 
της Ιεράς Συνόδου Ιωάννη Χατζηφώ- 
τη προς τους ελάχιστους που είχαν συ¬ 
γκεντρωθεί χθες το πρωί έξω από την 
Μόνη Πετράκη, προκειμένου να δια- 
μαρτυτηθούν για τη συγχώνευση. Με¬ 
τά από αυτό οι συγκεντρωμένοι απο¬ 
χώρησαν, ενώ εκτιμάται ότι η απει¬ 
λούμενη κρίση απεσοβήθη». Όσο περ¬ 
νάει ο καιρός η μάχη θα οξύνεται και 
θα βλέπουμε και άλλα φαινόμενα σαν 
αυτά της Λάρισας. 


Το νόημα 
της 

διαδοχής 

Οι ρωσόδουλοι έχουν φαγωθεί 
για τη μετάβαση στη μετα-ανδρε- 
ϊκή εποχή. 

Ο Παπανδρέου, καθώς φαίνε¬ 
ται, δεν έχει πολλή ζωή μπρο¬ 
στά του και θέλουν να ταχτοποι¬ 
ήσουν από τώρα το θέμα της δια¬ 
δοχής. Φοβούνται μην τυχόν και 
πεθάνει ο Παπανδρέου με τον 
Τσοχατζόπουλο γραμματέα της 
ΚΕ. Γι’ αυτό παλεύουν δύο σε¬ 
νάρια: Το ένα, το καλύτερο γι’ 
αυτούς , είναι να γίνει γραμμα¬ 
τέας γρήγορα ο Λαλιώτης και ο 
Τσοχατζόπουλος αντιπρόεδρος 
της κυβέρνησης, και το δεύτερο 
να φτιαχτεί μια τρόικα Τσοχα- 
τζόπουλου-Αρσένη-Σημΐτη στη 
θέση του γραμματέα της ΚΕ. 

Ο Παπανδρέου παλεύει πολύ 
το πρώτο, αλλά ο Τσοχατζόπου¬ 
λος αντιδρά σθεναρά. Το δεύτε¬ 
ρο φαίνεται πιο πιθανό και πιο 
εύκολο. Σε μια τέτοια περίπτω¬ 
ση ο Λαλιώτης θα βρεθεί απέξω, 
αλλά θα παίξει με τις αντιθέσεις 
των τριών παίρνοντας με το μέ¬ 
ρος του τον “ορθόδοξο-σοβινι- 
στή” Αρσένη και τον ευρωπαιό- 
φιλο Σημίτη, μέχρι την πτώση του 
αυτοδυναμικού Τσοχατζόπουλου. 

Η συμμετοχή της ελληνικής α¬ 
στικής τάξης στο ρωσοσέρβικο ά¬ 
ξονα του πολέμου και η συμμαχί- 
α της Ελλάδας με τη φασιστική 
Σερβία αποτελεί ντροπή για τη 
χώρα και τον ελληνικό λαό. Σ’ 
αυτό το “εθνικό μέτωπο” συμμε¬ 
τέχουν το σύνολο των πολιτικών 
δυνάμεων, με ηγέτη το χιτλερικό 
ψευτοΚΚΕ. Αυτό το κόμμα καλύ¬ 
πτει με έναν “προοδευτικό αντιι- 
μπεριαλιστικό” μανδύα τη σέρβι¬ 
κή εισβολή στην Κροατία, τη Βο¬ 
σνία και την κατοχή του 1/3 και 
το 70% των εδαφών αυτών των 
χωρών, αντίστοιχα. 

Από πίσω του βρίσκεται όλος ο 
“επαναστατικός” βούρκος του ε¬ 
ξωκοινοβουλευτικού χώρου. Δί¬ 
πλα στο ψευτοΚΚΕ η αντιδρα- 
στκή Εκκλησία και οι φασιστικές 
συμμορίες, με πρωτοπόρα τη 
“Χρυσή Αυγή”, που στην πολιτι¬ 
κή της γραμμή αγκαλιάζει τη 
στρατηγική του “ορθόδοξου τό¬ 
ξου” και βρίσκεται φανατικά στη 
ρωσόφιλη κατεύθυνση. 

Έτσι οι Σέρβοι φασίστες έγιναν 
“αδέρφια μας”, αδέρφια του ελλη¬ 
νικού έθνους στο φασισμό και το 
άδικο. Τη μαζική εκστρατεία προς 
το λαό της “αδερφοποίησης” έ¬ 
χουν αναλάβει κύρια η ΓΣΕΕ και 
τα κρατικά συνδικάτα του δημό¬ 
σιου τομέα. Έρανοι για “τα παι¬ 
διά της Βοσνίας”, “συμπαράστα¬ 
ση στο σέρβικο λαό” είναι οι μορ¬ 
φές της φασιστικής προπαγάνδας. 

Όμως αυτά δεν είναι όπως φαί¬ 
νεται καθόλου αποτελεσματικά. 
Το κύριο πολιτικό εργαλείο αυτή 
της προπαγάνδας είναι η επίσκε¬ 
ψη “παιδιών από τη Βοσνία” στην 


Ελλάδα και η διαμονή τους εδώ 
για αρκετό διάστημα. Στην πραγ¬ 
ματικότητα αυτά τα παιδιά είναι 
Σερβάκια από τα κατεχόμενα ε¬ 
δάφη της Βοσνίας. 

Συνολικά έρχονται περίπου 500 
παιδιά κάθε εξάμηνο. Αυτά έρχο¬ 
νται σε επαφή με παιδιά απ’ την 
Ελλάδα, “υιοθετούνται” από ελ¬ 
ληνικές οικογένειες και επηρεά¬ 
ζουν πολιτικά έναν αριθμό ανθρώ¬ 
πων πολλαπλάσιο από το δικό 
τους αριθμό. Η διαστρεβλωμένη 
πραγματικότητα, το ψέμα, το μί¬ 
σος για τους “μουσουλμάνους” 
της Βοσνίας που έχουν διδαχτεί 
απ’ τους δήμιους γονείς τους και 
το άδικο μεταφέρονται μ’ έναν α¬ 
θώο και απλό τρόπο στις συνει¬ 
δήσεις του ελληνικού λαού. Το 
δηλητήριο του άδικου που κουβα¬ 
λάνε αυτά τα παιδιά μέσα στις 
καρδιές και τα μυαλά τους μεταγ¬ 
γίζεται αυτόματα στον ελληνικό 
λαό. 

Τα Σερβάκια, ενώ είναι θύματα 
μιας χιτλερικής διαπαιδαγώγησης 
παρόμοιας με αυτής των ρατσι¬ 
στών για τους μαύρους και των 
Γερμανών ναζιστών για τους Ε¬ 
βραίους, μετατρέπονται σε ανα¬ 
γκαστικούς θύτες που χρησιμο¬ 
ποιούνται για να καλλιεργήσουν 
στον ελληνικό λαό το αίσθημα 
του μίσους για τους Βόσνιους. Η 
χρησιμοποίηση των Σερβόπαιδων, 
που αδυνατούν να γνωρίσουν και 
το παραμικρό ίχνος της αλήθειας 
μέσα στον άδικο πόλεμο που διε¬ 
ξάγουν οι γονείς τους, αποτελεί 
έγκλημα κατά της ανθρωπότητας. 
Πρόκειται για χιτλερικό εμπόριο 
παιδιών. 


Εδώ βρίσκεται και η υποκρισία 
αυτής της “ανθρωπιστικής απο¬ 
στολής” των παιδιών στην Ελλά¬ 
δα. Οι έλληνες σοσιαλφασίστες τα 
φέρνουν εδώ δήθεν για να ζήσουν 
έστω για λίγες μέρες μέσα σε ει¬ 
ρηνικές συνθήκες. Αλλά πόση 
αλήθεια κρύβει αυτό μέσα του ό¬ 
ταν διακηρύσσουν με πηχιαίους 
τίτλους ότι τα παιδιά αυτά είναι 
από τη Βοσνία ή απ’ το Σεράγε- 
βο; Δεν έχουν ούτε καν το θάρ¬ 
ρος να πουν ότι αυτά τα παιδιά 
είναι Σέρβοι. Το ένα ψέμα ενώνε¬ 
ται μ’ ένα άλλο. 

Μόνο που δε σταματάει εδώ. 
Πέρσι τον Ιούνιο μικροί Σέρβοι α¬ 
πό την Γκαρμπαβίτσα, το κατεχό- 
μενο τμήμα του Σεράγεβο απ’ τους 
Σέρβους φασίστες, φιλοξενήθηκαν 
για ένα μήνα στο παιδικό χωριό 
Βορείου Ελλάδας στο Φίλυρο. Το 
σχολείο της Γκαρμπαβίτσα έχει 
1.500 παιδιά. Όταν επέστρεψαν 
πίσω η επικοινωνία με παιδιά και 
γονείς από το 65ο Δημοτικό Σχο¬ 
λείο Θεσσαλονίκης συνεχίστηκε. 
Μετά το Σεπτέμβρη η επικοινω¬ 
νία αυτή διακόπηκε “όταν το Σε¬ 
ράγεβο σφυροκοπήθηκε” ( Καθημε¬ 
ρινή ., 21/2). 

Ποιος σφυροκόπησε όμως το Σε¬ 
ράγεβο; Οι οβίδες βέβαια δεν πέ¬ 
φτουν μόνες τους. Μήπως οι Βό¬ 
σνιοι βομβάρδισαν τους εαυτούς 
τους για να προκαλέσουν επέμ¬ 
βαση του ΝΑΤΟ; Αυτό είναι ένα 
αγαπημένο επιχείρημα των Σέρ- 
βων φασιστών και των αδερφών 
τους στην Ελλάδα. Μα, τότε ποιος 
πολιορκεί ποιον; Οι Βόσνιοι, όπως 
φαίνεται, πολιορκούν την ίδια 
τους τη χώρα! Τα έχουν καταφέ- 


ΚΥΠΡΟΣ-ΤΟΥΡΚΙΑ 

πρώτος-πρώτος υποχωρεί στις α¬ 
ξιώσεις των τραμπούκων αυτών. 
Ο Ζιπέ δέχτηκε το πρώτο σημείο 
του Παπανδρέου, και μάλιστα 
προσδιόρισε όπως αυτός ήθελε τη 
διάρθρωση των συνομιλιών και τη 
φύση των ευρω-κυπριακών συζη¬ 
τήσεων. Και ο Ζιπέ είναι η Γαλ¬ 
λία που προεδρεύει του συμβου¬ 
λίου υπουργών Εξωτερικών, συμ¬ 
βουλίου πρεσβευτών ((ΌΚΕΡΕΚ) 
κτλ. Ο Παπανδρέου δήλωσε πως 
καλύφθηκε από αυτή τη νέα υπο¬ 
χώρηση του Ζιπέ. 

Οι υπόλοιποι όμως στο πρώτο 
συμβούλιο πρεσβευτών αρνήθηκαν 
την πλήρη, ουσιαστικά, και εύκο¬ 
λη υποταγή στον Παπανδρέου. 
Στο δεύτερο συμβούλιο φαίνεται 
πως υπέκυψε και η Αγγλία (ο δεύ¬ 
τερος επιρρεπής στον ελληνοσερ- 
βικό άξονα), ενώ η Γερμανία διέρ- 
ρευσε πως αντιδρούσε ακόμα, και 
μαζί της πολύ έντονα η Ολλανδί¬ 
α και το Βέλγιο. 

Μια Ευρώπη ασφαλώς δεν κα¬ 
ταρρέει αμαχητί, αλλά ο Παπαν¬ 
δρέου δεν έχει λόγους να πιστεύ¬ 
ει ότι αυτή θα δείξει χαρακτήρα. 

Ήδη έχει πετύχει μια ευρωπαϊ¬ 
κή διάσπαση στο ζήτημα αυτό. Το 
χειρότερο είναι ότι έχει πετύχει 
να φέρει την Τουρκία σε σύγκρου¬ 
ση με τη Γερμανία, που υποτίθε¬ 
ται ότι, αφού αντιτίθεται σκληρά 


στο νέο σχέδιο Ζιπέ-Παπανδρέ- 
ου, θα έπρεπε να είναι σε σύμπλευ¬ 
ση με την Τουρκΐα.Κι όμως η 
Τουρκία, δηλαδή η Τσιλέρ, ζητά¬ 
ει να υπογραφεί η τελωνειακή έ¬ 
νωση όσο επαχθείς και αν είναι 
οι πολιτικοί όροι με την Κύπρο. 
Γιατί αν δεν υπογραφεί η τελω- 
νειακή ένωση οι αντιδυτικοί ι- 
σλαμιστές της τούρκικης αντιπο¬ 
λίτευσης θα κόψουν και την τε¬ 
λευταία κλωστή που δένει την 
Τσιλέρ με την εξουσία. Ζιπέ και 
Τσιλέρ είναι λοιπόν αυτή τη στιγ¬ 
μή με τον Παπανδρέου ενάντια σε 
ό,τι έχει μείνει από χαρακτήρα μέ¬ 
σα στην ΕΈ. 

Τι θα γίνει τελικά; 

Σε λίγες μέρες θα ξέρουμε, πι¬ 
θανά και πριν κυκλοφορήσει η ε¬ 
φημερίδα στις 5 του Μάρτη. 

Εκείνο που βγαίνει πάντως σα 
θετικό μέσα απ’ όλη αυτή την τρα¬ 
γική ιστορία είναι ότι για πρώτη 
φορά αποδείχτηκε τόσο περίτρα¬ 
να ότι ο ελληνικός σοβινισμός και 
οι ρωσόδουλοι δε δίνουν δεκαρά- 
κι για την Κύπρο και δίχως δι¬ 
σταγμό καταπατούν την αξιοπι¬ 
στία, το κύρος και την ανεξαρτη¬ 
σία της Κύπρου και της κυβέρνη¬ 
σής της. Φαίνεται εδώ πόσο βα¬ 
θιά όλοι αυτοί οι φασίστες περι- 
φρονούν τον κυπριακό λαό και 
πως πάνω στο κεφάλι τους παί¬ 
ζουν τα βρομερά τους τοπικά ή 
παγκόσμια παιχνίδια. 


Η Ρωσία 
επίσημος 
"προστάτης" 
της Δημ. της 
Μακεδονίας 

Ο ρώσος πρεσβευτής στη 
Δημ. της Μακεδονίας Γιούρι 
Πέτροβιτς, υιοθετώντας την 
άποψη της μακεδονικής κυ¬ 
βέρνησης δήλωσε ότι «θεω¬ 
ρεί τη δημιουργία του πανε¬ 
πιστήμιου στο Τέτοβο παρά¬ 
νομη» ( Καθημερινή , 25/2). 

Αυτό είναι ανάμιξη για τα 
καλά της Ρωσίας ως προστά¬ 
τη στα εσωτερικά της Δημ. 
της Μακεδονίας. Βέβαια, οι 
αλβανοί εθνικιστές φταίνε 
στο Τέτοβο, αλλά αυτό δεν 
είναι δουλειά της Ρωσίας. Ε¬ 
κεί που έχει υποχρέωση να 
μιλάει ενάντια στη βία που 
δέχεται το ανεξάρτητο κρά¬ 
τος της Δημ. της Μακεδονί¬ 
ας από την Ελλάδα, τη Σερ¬ 
βία και τη Βουλγαρία δε λέ¬ 
ει λέξη. Τι να πει; Αφού αυτή 
η ίδια οργανώνει την πίεση 
μέσω των πρακτόρων της για 
να παριστάνει το φίλο. 

Βρόμικη, δοκιμασμένη τσα¬ 
ρική πολιτική. 


ρει καλά μέχρι τώρα. Αποτέλεσμα 
της “αυτοπολιορκίας” είναι οι 
Σέρβοι εισβολείς να ελέγχουν το 
70% της Βοσνίας. Οι “επιτιθέμε¬ 
νοι” Βόσνιοι κάτι πιο λίγο από 
το 30%. 

Όμως η αλήθεια δεν μπορεί να 
κρυφτεί. Μετά το τέλος της σερ- 
βικής εισβολής στην Κροατία 
100.000 σερβικού στρατού “απο¬ 
σύρθηκε” στο έδαφος της Βοσνί¬ 
ας, προφανώς για να ξεκουραστεί, 
και έμεινε εκεί γιατί ήταν η “πα¬ 
τρίδα του”. 

Αυτοί που καθοδηγούν τους γο¬ 
νείς των σέρβικων παιδιών είναι 
εκείνοι που κατέστρεψαν, δολο¬ 
φόνησαν, έκλεισαν σε στρατόπε¬ 
δα συγκέντρωσης, βίασαν και εκ¬ 
καθάρισαν τουλάχιστον το 90% 
(από έναν πληθυσμό 1,7 εκατ.) των 
μη Σέρβων στις περιοχές που κα¬ 
τέχουν σήμερα. Είναι εγκληματί¬ 
ες και δολοφόνοι, “μαχητές” του 
άδικου, τμήμα ενός νεοναζιστικού 
στρατού που εφάρμοσε την τακτι¬ 


κή της εθνικής κάθαρσης και δια¬ 
μέλισε τη Βοσνία για να πραγμα¬ 
τοποιήσει τη Μεγάλη Σερβία 
κάτω από την προστασία της Ρω¬ 
σίας. Τα Σερβάκια μεγάλωσαν και 
διαπαιδαγωγήθηκαν με την “αλή¬ 
θεια” ότι οι ισλαμιστές Βόσνιοι 
θα τους σκότωναν, θα έκαναν ό,τι 
ακριβώς κάνουν οι σέρβοι γονείς 
τους σ’ όλους τους Βόσνιους και 
τους μη Σέρβους. Αυτή την “αλή¬ 
θεια” μεταφέρουν τα Σερβόπουλα 
στον ελληνικό λαό και γι’ αυτό 
το σκοπό τα στέλνουν στην Ελ- 
λάδα.Αυτό το εμπόριο παιδιών 
καμιά σχέση δεν έχει με την ει¬ 
ρήνη, τη δημοκρατία και το δίκιο. 
Γιατί το δίκιο το έχουν οι Βόσνιοι. 
Τα Σερβόπουλα χρησιμοποιούνται 
από το άδικο και το φασισμό. Κά¬ 
θε τίμιος πατριώτης, κάθε αγνός 
άνθρωπος και δημοκράτης θα πρέ¬ 
πει να το καταγγείλει αυτό 
Το χιτλερικό εμπόριο παιδιών 
πρέπει να σταματήσει τώρα. 


ΓΙΑ ΤΟ ΟΝΟΜΑ ΣΤΟ 
ΜΑΚΕΔΟΝΙΚΟ 

δικαιώματα που απορρέουν από 
αυτή την ύπαρξη. 

Η Ρωσία και η Βουλγαρία, για 
παράδειγμα, ευχαρίστως αναγνω¬ 
ρίζουν το όνομα Μακεδονία και 
τους Μακεδόνες, αλλά δεν ανα¬ 
γνωρίζουν μακεδονικό έθνος. Δη¬ 
λαδή δεν αναγνωρίζουν το περιε¬ 
χόμενο της έννοιας που καμώνο¬ 
νται πως αναγνωρίζουν. 

Έτσι σιγοβράζουν και εκβιάζουν 
αδιάκοπα τη Δημ. της Μακεδονί¬ 
ας και δε βγάζουν κιχ ενάντια 
στην επιθετική στραγγαλιστική 
ελληνική πολιτική στο μακεδο¬ 
νικό. 

Το ίδιο τώρα ετοιμάζονται να 
κάνουν οι ρωσόδουλοι με τη μειο¬ 
νότητα. ©α της αναγνωρίσουν 
“λίγο από το όνομα” και “κάτι α¬ 
πό την ύπαρξη”, δηλαδή τη γλώσ¬ 
σα, αλλά δε θα της αναγνωρίσουν 
ποτέ την εθνική υπόσταση σαν υ¬ 
πόσταση εθνική μειονότητας. Αυ¬ 
τό σημαίνει ότι δε θα τους ανα¬ 
γνωρίσουν τη γλώσσα σαν εθνι¬ 
κή γλώσσα, αλλά σαν ιδίωμα. Ση¬ 
μαίνει ακόμα ότι δε θα τους ανα¬ 
γνωρίσουν το δικαίωμα να υπε¬ 
ρασπίζονται την ισοτιμία τους στη 
συμμετοχή στη διοίκηση σαν εθνι¬ 
κή ισοτιμία, την ελευθερία της πο¬ 
λιτικής τους συγκρότησης σαν ε¬ 
θνικής μειονοτικής συγκρότησης 
κτλ. 

Από την άλλη μεριά, το παλιό 
πραγματικό ΚΚΕ, που ονόμαζε 
τους εθνικά Μακεδόνες “σλαβο- 
μακεδόνες”, είχε μια ολότελα συ¬ 
νεπή θέση στο ζήτημα των εθνι¬ 
κών δικαιωμάτων τους, όπως εί¬ 
χε και η ΟΑΚΚΕ, που μέχρι το 
’93 τους ονόμαζε Σλαβομακεδό- 
νες και μέχρι χθες Σλάβους Μα¬ 
κεδόνες. 

Η ξεκάθαρη στρατηγική αρχών 
των επαναστατών πάνω σε αυτό 
το ζήτημα πρέπει να συνοδεύεται 
από μια ευλύγιστη πολιτική τα¬ 
κτική που να παίρνει υπ’ όψη της 
την κατάσταση των συνειδήσεων 
των πλατιών λαϊκών μαζών. Εύ¬ 
κολα μπορεί κάποιου είδους οπορ¬ 
τουνισμός να χρησιμοποιεί τον ό¬ 


ρο Μακεδόνες, επειδή ακριβώς 
δεν ενδιαφέρεται και δε δίνει δε¬ 
κάρα για την πλατιά πολιτική ε¬ 
νότητα του ελληνικού λαού, αφή¬ 
νοντας να κάνουν εθνική πολιτι¬ 
κή μόνοι και ανενόχλητοι το ψευ¬ 
τοΚΚΕ, ο ΣΥΝ και το ΠΑΣΟΚ. 
Αλλά και ο μακεδονικός σοβινι¬ 
σμός δεν ενδιαφέρεται ποσώς για 
το πλησίασμα του ελληνικού λα¬ 
ού. Αυτός βλέπει, αντίθετα, τη λύ¬ 
ση από τα έξω, είτε από τη Δημ. 
της Μακεδονίας είτε από τις υ- 
περδυνάμεις είτε από τους διε¬ 
θνείς οργανισμούς, σε σύγκρουση 
με τον ελληνικό λαό. 

Αντίθετα από εκείνο που μπο¬ 
ρεί να πιστεύουν πολλοί τίμιοι και 
αριστεροί άνθρωποι, η πολιτική 
πειθώ του ελληνικού λαού στο μα¬ 
κεδονικό δεν ξεκινάει από την 
πειθώ στο σωστό όνομα που αξί¬ 
ζει στους εθνικά Μακεδόνες, αλ¬ 
λά ΕΚΕΙ ΦΤΑΝΕΙ ΤΕΛΙΚΑ. Ε¬ 
κεί βρίσκεται ο τελευταίος σταθ¬ 
μός μιας μεγάλης πορείας για την 
ανάπτυξη της πολιτικής συνείδη¬ 
σης του ελληνικού λαού.Η διαπαι¬ 
δαγώγηση μέσα στο μεγαλοϊδεα- 
τικό ψέμα ενός ολόκληρου λαού 
σε συνθήκες ανυπαρξίας εργατι- 
κού-διεθνιστικού κόμματος δεν 
μπορεί να παραμεριστεί με μια α¬ 
πλή κίνηση. 

Κάτω από αυτές τις βάρβαρες 
συνθήκες οι επαναστάτες αγκιτά¬ 
τορες, ανάλογα με το σε πόσο πο¬ 
λιτικά προχωρημένα ή καθυστε¬ 
ρημένα τμήματα του λαού απευ¬ 
θύνονται, μπορεί να χρειαστεί να 
χρησιμοποιήσουν και τις πιο 
“οπορτουνιστικές” διατυπώσεις, 
προκειμένου να αναφερθούν στους 
εθνικά Μακεδόνες. 

Μ’ αυτό της το κείμενο απλά η 
ΟΑΚΚΕ θέλησε να ξεκαθαρίσει το 
ζήτημα του ονόματος γενικά πά¬ 
νω στο Μακεδονικό, να τσακίσει 
την ύπουλη πολιτική των ρωσό- 
δουλων σ’ αυτό το επίπεδο και 
να τοποθετήσει και τη δίκιά της 
αρχειακή θέση στο ζήτημα του ο¬ 
νόματος, χτυπώντας παράλληλα 
κάθε σεχταριστική ή και εθνικι¬ 
στική αντίληψη από τη μακεδο¬ 
νική πλευρά. 










